open-index/open-wikipedia-markdown huggingface dataset:
ബോണെല്ലിപ്പരുന്ത്

ഒരു വലിയ ഇരപിടിയൻ പക്ഷിയാണ് **ബോണെല്ലിപ്പരുന്ത്**.  ബോണെല്ലിപ്പരുന്തിന്റെ ശാസ്ത്രീയ നാമം **Aquila fasciata** എന്നാണ്. ഇംഗ്ലീഷിൽ **Bonelli's Eagle, bonelli's hawk-eagle** എന്നും.

ഇതിനെ തെക്കൻ യൂറോപ്പിലും ആഫ്രിക്കയിൽ സഹാറ മരുഭൂമിയുടെ തെക്കും വടക്കും ഭാഗങ്ങളിലും തെക്കേ ഏഷ്യ മുഴുവനും ഇന്തോനേഷ്യ വരേയും കാണപ്പെടുന്നു. അതതിടങ്ങളിൽ മരങ്ങളിൽ മൂന്നു മുട്ടവരെ ഇട്ടു കുഞ്ഞുങ്ങളെ വളർത്തുന്നു.

ഈ പരുന്ത് മരങ്ങൾ ധാരാളമുള്ളിടത്തും കുന്നു പ്രദേശങ്ങളിലും തുറന്ന പ്രദേശങ്ങളുള്ള നാടുകളിലും കാണുന്നു.

ഡി.എൻ.എ പഠനം വ്യക്തമാക്കുന്നത് ഇവ Hieraaetus ജനുസ്സിൽ നിന്ന് Aquila ലേക്ക് മാറിയതെന്നാണ്.
## രൂപവിവരണം
55 മുതൽ 65 സെ. മീറ്റർ വരെ നീളം കാണും. മുകൾ വശം കടുത്ത തവിട്ടു നിറമാണ്. അടിവശം വെള്ളയിൽ കടുത്ത നിറത്തിലുള്ള വരകളുള്ളതാണ്. ചിറകുകൾക്ക് താരതമ്യേന നീളം കുറവാണ്. നീളമുള്ള വാലിന്റെ മുകൾവശം ചാരനിറവും അടിവശം വെള്ളയുമാണ്. കറുത്ത വീതിയുള്ള ഒറ്റ വര അരികിലായി കാണുന്നു. കാലും കണ്ണുകളും മഞ്ഞയാണ്.

പൊതുവേ നിശ്ശബ്ദരാണ്. ഇണയെ ആകർഷിക്കാനും കൂടിന്റെ സമീപത്തും മാത്രമെ സാധാരണയയി ഇവ ക്ലു- ക്ലുക്ലു- ക്ലൂയി എന്ന ശബ്ദമുണ്ടാക്കുന്നത്.

## ഭക്ഷണം
ജീവനുള്ളവയാണ് ഇവയുടെ ഭക്ഷണം. കാക്ക, പ്രാവുകൾ തുടങ്ങിയവും ഭക്ഷണമാണ്. 

## കൂട്
കമ്പുകൾ കൊണ്ടുള്ള വലിയ കൂട്ടിൽ ഇലകൾ നിരത്തിയാണ് കൂടുണ്ടാക്കുന്നത്. ഉയരമുള്ള ഒറ്റ മരങ്ങളിലോ ഉയർന്ന പാറകൂട്ടത്തിലോ ആണ് കൂടുകൾ ഉണ്ടാക്കുന്നത്.
## ചിത്രശാല
## അവലംബം
* Birds of Kerala- Salim ali, the Kerala Forests and Wild life Department
* 	BirdLife International (2004). Hieraaetus fasciatus. 2006. IUCN Red List of Threatened Species. IUCN 2006. www.iucnredlist.org. Retrieved on 12 May 2006. Database entry includes justification for why this species is of least concern
*	Splitting headaches? Recent taxonomic changes affecting the British and Western Palaearctic lists - Martin Collinson, British Birds vol 99 (June 2006), 306-323
*	Lerner, H. R. L. and D. P. Mindell (2005). Phylogeny of eagles, Old World vultures, and other Accipitridae based on nuclear and mitochondrial DNA. Molecular Phylogenetics and Evolution 37: 327-346. PDF
*	Helbig AJ, Kocum A, Seibold I & Braun MJ (2005) A multi-gene phylogeny of aquiline eagles (Aves: Accipitriformes) reveals extensive paraphyly at the genus level. Molecular phylogenetics and evolution 35(1):147-164 PDF



വർഗ്ഗം:പരുന്തുകൾ
വർഗ്ഗം:ആക്സിപിത്രിഡേ ജന്തുകുടുംബത്തിൽ ഉൾപ്പെട്ട പക്ഷികൾ
ഒളിമ്പിക്സ് 1908

**1908-ലെ വേനൽക്കാല ഒളിമ്പിക്സിനെ**, ഔദ്യോഗികമായി **നാലാം ഒളിമ്പ്യാഡ് ഗെയിംസ്**, എന്നു പറയാറുണ്ടു്. ഇതു് ലണ്ടനിലാണു നടന്നത്.

## മെഡൽ നില
നാലാം ഒളിമ്പ്യാഡു് ഗെയിംസിൽ ആദ്യ പത്തുസ്ഥാനങ്ങൾ നേടിയ രാഷ്ട്രങ്ങളുടെ മെഡൽ പട്ടിക

## അവലംബം

## ബാഹ്യ ലിങ്കുകൾ

* 
* 
* 
* 
* 
* Video footage of the 1908 Summer Olympics
* White City Stadium/BBC radio
* ''The London Olympics'' by Russell James

 
 

വർഗ്ഗം:ഒളിമ്പിക്സ്‌
ഒളിമ്പിക്സ് 1904

**1904-ലെ വേനൽക്കാല ഒളിമ്പിക്സിനെ**, ഔദ്യോഗികമായി *'മൂന്നാം ഒളിമ്പ്യാഡ് ഗെയിംസ്*, എന്നു പറയാറുണ്ട്.

## മെഡൽ നില

## അവലംബം

വർഗ്ഗം:സമ്മർ ഒളിമ്പിക്സ്‌ ഗെയിംസ്
മധുകർ ഹരിലാൽ കനിയ

ഇന്ത്യയുടെ 23-ാമത് ചീഫ് ജസ്റ്റിസാണ് **മധുകർ ഹരിലാൽ കനിയ** (ജനനം: 18 നവംബർ 1927; മരണം: 1 ഫെബ്രുവരി 2016). 1991 ഡിസംബർ 13 മുതൽ 1992 നവംബർ 17 ന് വിരമിക്കുന്നതുവരെ സുപ്രിം കോടതി ജഡ്ജിയായിരുന്നു അദ്ദേഹം. ഇന്ത്യയിലെ ആദ്യത്തെ ചീഫ് ജസ്റ്റിസായ എച്ച്. ജെ. കനിയയുടെ പുത്രനാണ് മധുകർ ഹരിലാൽ കനിയ.

## ജനനം, വിദ്യാഭ്യാസം
ഫെലോഷിപ്പ് സ്കൂൾ, സെന്റ് സേവ്യേഴ്സ് ഹൈസ്കൂൾ, എൽഫിൻസ്റ്റോൺ കോളേജ്, മുംബൈയിലെ ഗവൺമെന്റ് ലോ കോളേജ് എന്നിവിടങ്ങളിലാണ് മധുകർ കനിയ വിദ്യാഭ്യാസം നേടി.

## ഔദ്യോഗിക ജീവിതം
1949 നവംബർ 1 ന് ബോംബെ ഹൈക്കോടതിയിൽ അഭിഭാഷകനായി ചേർന്നു. ഹൈക്കോടതിയിലും ബോംബെ സിറ്റി സിവിൽ കോടതിയിലും ബോംബെ സിറ്റി സിവിൽ കോടതിയിലും സിവിൽ സ്യൂട്ടുകളിലും വാണിജ്യപരമായ കാര്യങ്ങളിലും അദ്ദേഹം പ്രധാനമായും പരിശീലനം നടത്തി. ബോംബെ സിറ്റി സിവിൽ കോടതിയിൽ സിവിൽ സ്യൂട്ടുകളിൽ മഹാരാഷ്ട്ര സംസ്ഥാനത്തിന് വേണ്ടി ഹാജരായി. 1964 ഡിസംബർ 5 മുതൽ 1967 ജനുവരി 15 വരെ ബോംബെ സിറ്റി സിവിൽ കോടതിയിൽ മഹാരാഷ്ട്ര സംസ്ഥാനത്തിന്റെ അസിസ്റ്റന്റ് ഗവൺമെന്റ് പ്ലീഡറായിരുന്നു അദ്ദേഹം. 1967 ജനുവരി 16 മുതൽ 1969 നവംബർ 3 വരെ ബോംബെ സിറ്റി സിവിൽ കോടതിയിൽ മഹാരാഷ്ട്ര സംസ്ഥാനത്തിനായി സർക്കാർ വാദിച്ചു. 1969 നവംബർ 14 മുതൽ അദ്ദേഹത്തെ ബോംബെ ഹൈക്കോടതിയുടെ അഡീഷണൽ ജഡ്ജിയായി നിയമിച്ചു. 1971 നവംബർ 2 ന് ബോംബെ ഹൈക്കോടതിയുടെ സ്ഥിരം ജഡ്ജിയായി നിയമിതനായി. 1986 ജൂണിൽ ബോംബെ ഹൈക്കോടതിയുടെ ചീഫ് ജസ്റ്റിസായി നിയമിതനായി. 1987 മെയ് മാസത്തിൽ സുപ്രീം കോടതി ജഡ്ജിയായി നിയമിതനായ അദ്ദേഹം 1991 ഡിസംബറിൽ ഇന്ത്യയുടെ ചീഫ് ജസ്റ്റിസായി.

## അവലംബം

വർഗ്ഗം:ഇന്ത്യയുടെ ചീഫ് ജസ്റ്റിസുമാർ
വർഗ്ഗം:ഇന്ത്യയിലെ ന്യായാധിപന്മാർ
ജോർജ് ഹാമിൽട്ടൺ ഗോർഡൺ അബർഡീൻ

ബ്രിട്ടിഷ് പ്രധാനമന്ത്രി(1852-55)യും രാജ്യതന്ത്രജ്ഞനുമായ്രുന്നു **ജോർജ് ഹാമിൽട്ടൺ ഗോർഡൺ അബർഡീൻ**.

## ബാല്യകാലം

എഡിൻബറോയിൽ 1784 ജനുവരി 18-ന് ജനിച്ചു. ബാല്യത്തിൽ തന്നെ മാതാപിതാക്കൾ അന്തരിച്ചുപോയതിനാൽ രക്ഷാകർത്താക്കളായ വില്യം പിറ്റിന്റേയും ഹെന്റി ഡണ്ടാസിന്റേയും സംരക്ഷണയിൽ വളർന്നു. ഹാരോയിലും കേംബ്രിഡ്ജിലെ സെ. ജോൺസ് കോളജിലും ആണ് വിദ്യാഭ്യാസം നടത്തിയത്. 1801-ൽ പിതാമഹന്റെ മരണത്തെത്തുടർന്ന് ഇദ്ദേഹത്തിന് പ്രഭുസ്ഥാനം ലഭിച്ചു. 1813-ൽ വിയന്നയിലെ ബ്രിട്ടിഷ് അംബാസിഡറായി നിയമിതനായി. 1814-ലെ പാരിസ് സന്ധിയിൽ വഹിച്ച പങ്ക് ഇദ്ദേഹത്തിന് വൈക്കൌണ്ട് (Vis-count) സ്ഥാനം നേടിക്കൊടുത്തു.

## ഭരണത്തിൽ

വെല്ലിങ്ടന്റെ (1769-1852) നേതൃത്വത്തിലുണ്ടായ മന്ത്രിസഭയിൽ 1828-ൽ അബർഡീൻ അംഗമായി. വിദേശകാര്യമന്ത്രിയെന്ന നിലയിൽ 1830 വരെ തുടർന്നു. 1834-ൽ കുറച്ചുകാലം യുദ്ധകാര്യ സെക്രട്ടറിയായിരുന്നു. 1841-ൽ സർ റോബർട്ട് പീലിന്റെ (1788-1850) നേതൃത്വത്തിൽ മന്ത്രിസഭയുണ്ടായതിനെ തുടർന്ന് ഇദ്ദേഹം വീണ്ടും വിദേശകാര്യമന്ത്രിയായി. അക്കാലത്ത് ഇംഗ്ലണ്ടും ഫ്രാൻസും തമ്മിൽ സ്വരച്ചേർച്ചയില്ലായിരുന്നുവെങ്കിലും രണ്ടു രാജ്യങ്ങളും തമ്മിൽ ഏറ്റുമുട്ടാതിരിക്കാൻ കാരണം അബർഡീനായിരുന്നു.

## ബ്രിട്ടീഷ് പ്രധാനമന്ത്രി

1846-ലെ ഓറിഗോൺ സന്ധിമൂലം, യു.എസ്സും കാനഡയും തമ്മിലുള്ള അതിർത്തിത്തർക്കം അവസാനിപ്പിച്ചതിൽ അബർഡീന് പ്രധാന പങ്കുണ്ട്. 1846-ൽ പീൽ മന്ത്രിസഭ രാജിവച്ചു. സർ റോബർട്ട് പീലിന്റെ മരണത്തെത്തുടർന്ന് അബർഡീൻ ടോറികക്ഷിനേതാവും ബ്രിട്ടിഷ് പ്രധാനമന്ത്രിയുമായി (1852). ഇദ്ദേഹത്തിന്റെ ഭരണകാലത്താണ് ക്രിമിയൻ യുദ്ധം (1853-56) ഉണ്ടായത്. ഈ യുദ്ധം കൈകാര്യം ചെയ്തരീതിയിൽ പരാജയപ്പെട്ടതിനെ തുടർന്ന് 1855 ജനുവരിയിൽ അബർഡീൻ പ്രധാനമന്ത്രിപദം രാജിവച്ചു. 1860 ഡിസംബർ 14-ന് ഇദ്ദേഹം അന്തരിച്ചു. 1893-ൽ സ്റ്റാൻമോർപ്രഭുവും (ഏൾ ഒഫ് അബർഡീൻ-Earl of Aberdeen) 1923-ൽ ലേഡി ഫ്രാൻസെസ് ബാൾഫറും (ലൈഫ് ഒഫ് ജോർജ് ഫോർത്ത്, ഏൾ ഒഫ് അബർഡീൻ - Life of George IV,Earl of Aberdeen) അബർഡീന്റെ ജീവചരിത്രങ്ങൾ രചിച്ചിട്ടുണ്ട്.

## അവലംബം

## പുറംകണ്ണികൾ
*http://www.victorianweb.org/history/pms/aberdeen.html
*http://www.answers.com/topic/george-hamilton-gordon-4th-earl-of-aberdeen
*http://www.encyclopedia.com/topic/George_Hamilton-Gordon_4th_earl_of_Aberdeen.aspx

വർഗ്ഗം:ബ്രിട്ടീഷ് പ്രധാനമന്ത്രിമാർ
വർഗ്ഗം:1784-ൽ ജനിച്ചവർ
വർഗ്ഗം:1860-ൽ മരിച്ചവർ
ജടായുപ്പാറ

left|200ബിന്ദു
കേരളത്തിലെ കൊല്ലം ജില്ലയിലെ ഒരു  വിനോദ സഞ്ചാര കേന്ദ്രമാണു **ജടായുപ്പാറ**. 
ചടയമംഗലം ഗ്രാമ പഞ്ചായത്തിൽ എം.സി. റോഡിനു സമീപത്താണു ജടായുപ്പാറ സ്ഥിതി ചെയ്യുന്നത്‌. രാമായണത്തിൽ സീതയെ രാവണൻ തട്ടിക്കൊണ്ടു പോകുമ്പൊൾ ജടായു തടഞ്ഞു. രാവണന്റെ വെട്ടേറ്റ ജടായു വീണത്‌ ഈ പാറയിലാണെന്നു വിശ്വസിക്കപ്പെടുന്നു.സമുദ്ര നിരപ്പിൽ നിന്നും 1200അടി ഉയരത്തിൽ ആണ് ശിൽപ്പം.

=ഇതുകൂടി കാണുക==
*ജടായു നേച്ചർ പാർക്ക്
## പുറത്തുനിന്നുള്ള കണ്ണികൾ

* കേരള ടൂറിസം 

വർഗ്ഗം:കൊല്ലം ജില്ലയിലെ വിനോദസഞ്ചാരകേന്ദ്രങ്ങൾ
ബ്രിക്കൻഹെഡ്

**ബ്രിക്കൻഹെഡ്**, മെട്രോപോളിടൺ ബോറോയിലുള്ള  മെഴ്സിസൈഡിലുള്ള ഒരു പട്ടണമാണ്. ലിവർപൂളിന്റെ എതിരാണ് ബ്രിക്കൻഹെഡ് സ്ഥിതി ചെയ്യുന്നത്. ബ്രിക്കൻഹെഡ് ഒരു ഉപദ്വീപാണ്, മേഴ്സി നദിയാണ് ലിവർപൂളിനെ ബ്രിക്കൻഹെഡിൽ നിന്നും വേർതിരിക്കുന്നത്. 2011 ലെ കണക്കുകൾ ചൂണ്ടിക്കാണിക്കുന്നു ബ്രിക്കൻഹെഡിൽ 83,729 ആൾക്കാർ മാത്രമേ ഉള്ളു എന്ന്. ചരിത്രം പറയുന്നത് ബ്രിക്കൻഹെഡ് ചെഷയറിന്റെ ഒരു ഭാഗമാണെന്നാണ്. ബ്രിക്കൻഹെഡ് സാധാരണ അറിയപ്പെടുന്നത് അതിന്റെ കപ്പൽ നിർമ്മാണത്തിനാണ്.
## അവലംബം

വർഗ്ഗം:ഇംഗ്ലണ്ടിലെ നഗരങ്ങൾ
മോര്യ

മലപ്പുറം ജില്ലയിലെ താനൂർ പഞ്ചായത്തിലെ കിഴക്കൻ ഗ്രാമമാണ് **മോര്യ**. പ്രധാനമായും കുന്നുംപുറം, കുറുംകാട്  എന്നീ രണ്ടു പ്രദേശങ്ങൾ ചേർന്നതാണ് മോര്യ, മനോഹരമായ പുഞ്ചപ്പാടം അതിരിടുന്ന ഒരു ചെറിയ പ്രദേശമാണ് മോര്യ. പ്രധാനമായും കാർഷിക വൃത്തിയെ ആശ്രയിച്ചിരുന്ന നാട്ടുകാരുടെ ഇപ്പോഴത്തെ സാമ്പത്തിക വരുമാനം മലപ്പുറം ജില്ല യിലെ മറ്റു പല ഗ്രാമങ്ങളെ പ്പോലെ തന്നെ ഗൾഫ്‌ തന്നെയാണ് 

വർഗ്ഗം:മലപ്പുറം ജില്ലയിലെ ഗ്രാമങ്ങൾ
സ്വപ്നക്കൂട്

കമൽ സംവിധാനം ചെയ്ത് 2003-ൽ പുറത്തിറങ്ങിയ ഒരു മലയാളചലച്ചിത്രമാണ് ***സ്വപ്നക്കൂട്***. പൃഥ്വിരാജ്, കുഞ്ചാക്കോ ബോബൻ , ജയസൂര്യ, മീര ജാസ്മിൻ, ഭാവന എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കന്നത്. ഇഖ്‌ബാൽ കുറ്റിപ്പുറം, കമൽ എന്നിവർ ചേർന്നാണ് ചിത്രത്തിന്റെ രചന നിർവ്വഹിച്ചിരിക്കുന്നത്.

## അഭിനേതാക്കൾ
* പൃഥ്വിരാജ് – അലക്സ് ചാണ്ടി (കുഞ്ഞൂഞ്ഞ്)
* കുഞ്ചാക്കോ ബോബൻ – ദീപു
* ജയസൂര്യ – അഷ്ടമൂർത്തി
* മീര ജാസ്മിൻ – കമല
* ഭാവന – പത്മ
* വിജീഷ് – അബ്ബാസ്
* കൊച്ചിൻ ഹനീഫ – ഫിലിപ്പോസ്
* കലാരഞ്ജിനി – സോഫി
* മന്യ – കുർജീത് (അതിഥിതാരം)
* ലൈല – അതിഥിതാരം

## സംഗീതം

## പുറത്തേക്കുള്ള കണ്ണികൾ
* 
* ''സ്വപ്നക്കൂട്''  – മലയാളസംഗീതം.ഇൻഫോ

വർഗ്ഗം:2003-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പൃഥ്വിരാജ് അഭിനയിച്ച ചലച്ചിത്രങ്ങൾ
വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ
ൻ

മലയാളലിപിയിലെ ഒരു ചില്ലക്ഷരമാണ് **ൻ**. സ്വരം ചേരാത്ത 'ന'-കാരത്തെ സൂചിപ്പിക്കുന്നതിനാണ് ഇത് ഉപയോഗിക്കുന്നത്.

## ഇതും കാണുക
* മലയാളം
* മലയാളലിപി
* ചില്ല്

വർഗ്ഗം:മലയാളം അക്ഷരങ്ങൾ
ഹോണ്ട എസ്.എം.എക്സ്.

**ഹോണ്ട എസ്.എം.എക്സ്** B20B എഞ്ചിനിൽ പ്രവർത്തിക്കുന്ന ഹോണ്ടയുടെ കാർ. 4 ഗിയർ ഉള്ള ഇതിൽ 1972 സി.സി. എഞ്ചിനാണുള്ളത്.

വർഗ്ഗം:കാറുകൾ
കാബിനെറ്റ് സെക്രട്ടറി

പാർലമെന്ററി രീതിയിൽ ഭരണം നടത്തപ്പെടുന്ന രാഷ്ട്രങ്ങളിലെ ഏറ്റവും ഉയർന്ന സിവിൽ ഉദ്യോഗസ്ഥനാണ് **കാബിനെറ്റ് സെക്രട്ടറി**. മന്ത്രി സഭയും ഉദ്യോഗസ്ഥന്മാരും തമ്മിലും,വിവിധ വകുപ്പുകൾ തമ്മിലും ഏകോപിപ്പിച്ച് ഭരണനിർവ്വഹണം എളുപ്പമാക്കുന്നത് കാബിനെറ്റ് സെക്രട്ടറിയാണ്.മന്ത്രി സഭാ യോഗങ്ങളിൽ കാര്യനിർവ്വാഹകനായി പങ്കെടുക്കുകയും അതിലെ തീരുമാനങ്ങൾ എഴുതി തയ്യാറാക്കുന്നതും ഈ ഉദ്യോഗസ്ഥന്റെ ചുമതലയാണ്. രാജ്യത്തെ മുഴുവൻ സിവിൽ ഉദ്യോഗസ്ഥന്മാരുടെയും പദവി കാബിനെറ്റ് സെക്രട്ടറിയുടെ താഴെയാണ്. 

ശ്രീ അജിത് കുമാർ സേത് ആണ് ഇന്ത്യയുടെ ഇപ്പോഴത്തെ കാബിനെറ്റ് സെക്രട്ടറി.

വർഗ്ഗം:സർക്കാർ ഉദ്യോഗസ്ഥർ
വ്യോമസേന

ഒരു രാജ്യത്തെ സേനാവിഭാങ്ങളിൽ പ്രധാനപ്പെട്ട ഒന്നാണ്**വ്യോമസേന**.ആകാശമാർഗ്ഗേണയുള്ള ആക്രമണങ്ങൾ പ്രതിരോധിക്കുകയും യുദ്ധസമയങ്ങളിൽ കര-നാവിക സേനാ വിഭാഗങ്ങൾക്ക് മുന്നേറാൻ സഹായിക്കുന്ന തരത്തിൽ ശത്രു രാജ്യങ്ങളിൽ ആക്രമണം നടത്തുകയും ചെയ്യുന്നത് വ്യോമസേനയാണ്.

### ചരിത്രം
1910ൽ ഫ്രെഞ്ച് ആർമിയാണ് ആദ്യമായി  വ്യോമസേന രൂപീകരിച്ചത്.**ഏവിയേഷൻ ആർമി** എന്ന പേരിൽ അറിയപ്പെടുന്ന ഈ വിഭാഗം 1911 ലെ തുർക്കിയുമായുള്ള യുദ്ധത്തിൽ ആകാശമാർഗ്ഗം ആക്രമണം നടത്തിയതാണ് ആദ്യത്തെ വ്യോമ ആക്രമണം.ഇന്ന് ലോകത്തെ എല്ലാ രാഷ്ട്രങ്ങൾക്കും സ്വന്തമായി വ്യോമസേനയുണ്ട്.അമേരിക്കൻ വ്യോമസേനയാണ് ലോകത്തിലെ ഏറ്റവും മികച്ചതും വലുതും ആധുനികവുമായ വ്യോമസേനയായി കണക്കാക്കപ്പെടുന്നത്.1932 ൽ ബ്രിട്ടീഷുകാരാൽ രൂപീകരിക്കപ്പെട്ട  ഇന്ത്യൻ വ്യോമസേന പൂർണ്ണമായും ഇന്ത്യനായത് 1954ലാണ്.

thumb|right|യുദ്ധവിമാനങ്ങൾ(അമേരിക്കൻ)

### ആദ്യ പത്ത് വ്യോമസേനകൾ
*1.അമേരിക്ക
*2.റഷ്യ
*3.ചൈന
*4.ഇന്ത്യ
*5.ദക്ഷിണകൊറിയ
*6.ജപ്പാൻ
*7.പാക്കിസ്ഥാൻ 
*8.തുർക്കി
*9.ഫ്രാൻസ്
*10.ഈജിപ്ത്

### അവലംബം

വർഗ്ഗം:സേനകൾ
നിക്കോളോയ് അബ്രഹാം അബിൽഡ്‌ഗാർഡ്

ഒരു ഡാനിഷ് ചിത്രകാരനായിരുന്നു **‍നിക്കോളോയ് അബ്രഹാം അബിൽഡ്‌ഗാർഡ്**. ചരിത്രസംഭവങ്ങളുടെ ചിത്രീകരണത്തിലൂടെയാണ് ഇദ്ദേഹം പ്രശസ്തനായത്. 1743 സെപ്റ്റംബർ 13-ന് കോപ്പൻഹേഗനിൽ ജനിച്ച അബിൽഡ്ഗാർഡ്, ചിത്രകലാഭ്യസനം നടത്തിയത് മുഖ്യമായും റോമിലായിരുന്നു. സ്വദേശത്ത് മടങ്ങിയെത്തിയപ്പോൾ ഇദ്ദേഹം കോപ്പൻഹേഗൻ അക്കാദമിയിൽ ആദ്യം പ്രൊഫസറായും (1786) പിന്നീട് ഡയറക്ടറായും (1789) നിയമിതനായി. പ്രധാനപ്പെട്ട പല ചരിത്രസംഭവങ്ങളും ഷേക്സ്പിയർ കൃതികളിലെ പല രംഗങ്ങളും വർണാഞ്ചിതമായ പല ചിത്രീകരണങ്ങൾക്ക് അബിൽഡ്ഗാർഡ് വിഷയമാക്കി.

ഡെൻമാർക്കിലെ ഫ്രഡറിക്സ്ഡാലിൽവച്ച് 1809 ജൂൺ 4-ന് ഇദ്ദേഹം നിര്യാതനായി.

## പുറംകണ്ണികൾ
*http://www.britannica.com/EBchecked/topic/1293/Nicolai-Abraham-Abildgaard
*http://www.artistsgallery.net/ 

വർഗ്ഗം:1743-ൽ ജനിച്ചവർ
വർഗ്ഗം: 1809-ൽ മരിച്ചവർ
വർഗ്ഗം:സെപ്റ്റംബർ 13-ന് ജനിച്ചവർ
വർഗ്ഗം:ജൂൺ 4-ന് മരിച്ചവർ

വർഗ്ഗം:ഡാനിഷ് ചിത്രകാരന്മാർ
ഹൗറ

പശ്ചിമ ബംഗാളിൽ ഹുഗ്ലീ നദിയുടെ പശ്ചിമതീരത്ത് സ്ഥിതി ചെയ്യുന്ന ഈ വ്യവസായ നഗരം, ഹൌറ ജില്ലയുടെ തലസ്ഥാനമാണ്. ഇരട്ട നഗരങ്ങളെന്നറിയപ്പെടുന്ന  കൊൽക്കത്തയേയും ഹൌറയേയും തമ്മിൽ ഹൗറ പാലം(റൊബീന്ദ്ര സേതു)  ബന്ധിപ്പിക്കുന്നു. ഹൌറാ സ്റ്റേഷൻ  പൂർവ്വ റെയിൽവേയുടെയും ദക്ഷിണപൂർവ്വ  റെയിൽവേയുടെയും കേന്ദ്രസ്ഥാനമാണ്.
### ചരിത്രം
ബംഗാളിന്റെ പഴയ ചരിത്രാവശിഷ്ടങ്ങൾ ഹൗറ യിലും സമീപപ്രദേശങ്ങളിലും കാണപ്പെടുന്നു. വെനീഷ്യൻ യാത്രികനായിരുന്ന സീസർ ഫെദറിച്ചി തന്റെ യാത്രാവിവരണങ്ങളിൽ ഹുഗ്ലീ നദിയുടെ തീരത്ത്, വലിയ കപ്പലുകൾക്ക്   നങ്കുരമിടാൻ സൗകര്യമുള്ള  ബുട്ടോർ  എന്ന സ്ഥലത്തെപ്പറ്റി പ്രസ്താവിക്കുന്നു.. ഇത് ഇന്നത്തെ ബെട്ടോർ  ആകാൻ ഇടയുണ്ടെന്ന് അനുമാനിക്കപ്പെടുന്നു. ചില പഴയ കവിതകളിലും ബെട്ടോറിനെപ്പറ്റി പരാമർശങ്ങളുണ്ട്.
1713- ൽ ബംഗാൾ കൗൺസിൽ(ബ്രിട്ടീഷ് ഈസ്റ്റ് ഇന്ത്യ കമ്പനി),   ഔറംഗസേബിൻറെ പൗത്രൻ അസീമുഷ് ഷാനിൻറെ പുത്രൻ ഫറൂഖ്സിയാറിന് ഒരു നിവേദനം സമർപ്പിച്ചു.  ഹുഗ്ലീ നദിയുടെ കിഴക്കേ തീരത്തുളള 33 ഗ്രാമങ്ങളും പടിഞ്ഞാറെ തീരത്തുളള 5 ഗ്രാമങ്ങളും പതിച്ചുകിട്ടണമെന്നതായിരുന്നു ആവശ്യം.  പടിഞ്ഞാറെ തീരത്തുളള 5 ഗ്രാമങ്ങൾ സലീക്ക, ഹരീറ, കസ്സുന്ദ്യ, രാംകൃഷ്ണൊപൂർ, ബട്ടാർ, എന്നിവയായിരുന്നു. ഇവയുടെ ഇന്നത്തെ പേരുകൾ  യഥാക്രമം സൽക്കിയ, ഹൗറ, കസുന്ദിയ, രാംകൃഷ്ണപൂർ, ബട്ടോർ എന്നാണ്. ഈ അഞ്ചു ഗ്രാമങ്ങളൊഴികെ മറ്റുളളതെല്ലാം അനുവദിക്കപ്പെട്ടു.  
പ്ലാസ്സി യുദ്ധത്തിനുശേഷം ബംഗാൾ നവാബ് മിർ കാസിം, ഈസ്റ്റ് ഇന്ത്യാ കമ്പനിയുമായി ഉടമ്പടി നടത്തി.   ഇതു പ്രകാരം ഹൗറ ജില്ല മുഴുവനായും കമ്പനിയുടെ അധീനതയിലായി. 1787-ൽ ഹുഗ്ലി ജില്ല രൂപം കൊണ്ടു 1819-ൽ  ഹൗറയും പ്രാന്തപ്രദേശങ്ങളും അതിനോടു ചേർക്കപ്പെട്ടു.  1843-ൽ ഹൗറ, ഹുഗ്ലി ജില്ലയിൽ നിന്ന് വേർപെടുത്തപ്പെട്ടു  1854-ൽ ഹൗറ റെയിൽവേ ടെർമിനസ് പ്രവർത്തനമാരംഭിച്ചു. വ്യവസായവൽക്കരണത്തിൻറെ ആദ്യപടിയായിരുന്നു ഇത്. 1855-ൽ ഗോതമ്പുപ്പൊടിക്കുന്ന മില്ലുകളും, 1870-കളിൽ ചണ മില്ലുകളും തുറക്കപ്പെട്ടു.. 1883-ൽ ഹൌറ ഷാലിമാർ റെയിൽവേ ലൈനും, ഷാലിമാർ ടെർമിനസും നിലവിൽ വന്നു. 1914 ആയപ്പോഴേക്കും ഇന്ത്യൻ റെയിൽവേ പതിന്മടങ്ങ് വികസിക്കുകയും അതുകൊണ്ടുതന്നെ റെയിൽവേയുടെ ആവശ്യങ്ങൾ വർദ്ധിക്കുകയും ചെയ്തതിനാൽ  ഹൗറയിൽ റെയിൽവേ പണിപ്പുര പ്രവർത്തനമാരംഭിച്ചു. ഇതോടനുബന്ധിച്ച് ഒട്ടനവധി ചെറുകിട വ്യവസായങ്ങളും രംഗപ്രവേശം ചെയ്തു..  ഈ അനിയന്ത്രിത വ്യവസായവൽക്കരണം അനേകം ചേരിപ്രദേശങ്ങൾക്കും രൂപം കൊടുത്തു.  ഇന്ന് ഹൗറ സ്റ്റേഷനും, ഹൗറ പാലവുമാണ് ഇവിടത്തെ പ്രധാന കാഴ്ചകൾ

## ജനസംഖ്യ
2001-ലെ സെൻസസ്  പ്രകാരം ഹൗറയിലെ ജനസംഖ്യ 10 ലക്ഷത്തോളമായിരുന്നു. 54% പുരുഷന്മാർ 46% സ്ത്രീകൾ സാക്ഷരത 77% വ്യവസായരംഗം ലഘു സാങ്കേതിക വ്യവസായങ്ങൾക്കു പേരുകേട്ട ഹൗറ, പൂർവ്വദേശത്തെ ഷെഫീൽഡ് എന്നു വിശേഷിപ്പിക്കപ്പെടുന്നു.

### ഭരണനിർവ്വഹണം
ഹൌറ മുനിസിപ്പൽ കോർപ്പറേഷൻ 50 വാർഡുകളായി വിഭജിക്കപ്പെട്ടിരിക്കുന്നു. ഓരോ വാർഡും ഓരോ കൌൺസിലറെ തിരഞ്ഞെടുക്കുന്നു. മേയറും കമ്മീഷണറും കൌൺസിലർമാരും അടങ്ങുന്ന സമിതി ഭരണനിർവ്വഹണം നടത്തുന്നു.
### ഗതാഗതം

റെയിൽവേ ഗതാഗതത്തിൻറെ മുഖ്യ നാഡികേന്ദ്രം 1854-ൽ  നിർമ്മിതമായ ഹൌറാ സ്റ്റേഷനാണ്. 1943-ൽ ഉദ്ഘാടനം ചെയ്യപ്പെട്ട ഹൌറാ പാലം, ഹൌറയെ കൊൽക്കത്തയുമായി കൂട്ടിയിണക്കുന്നു. 
## അവലംബം


വർഗ്ഗം:പശ്ചിമ ബംഗാളിലെ പട്ടണങ്ങൾ
തന്മാത്രാ മേഘം

*നക്ഷത്രങ്ങളുടെ ഈറ്റില്ലം* എന്നറിയപ്പെടുന്ന തന്മാത്രാമേഘങ്ങളിൽ നിന്നാണ് നക്ഷത്രങ്ങൾ രൂപം കൊള്ളുന്നത്. ഹൈഡ്രജൻ തന്മാത്ര(H2) കൂടുതലായി കാണുന്ന നക്ഷത്രാന്തരീയ മേഘമാണ് **തന്മാത്രാമേഘം**. 410  പ്രകാശവർഷം അകലെയുള്ള ബർണാഡ്-68 ആണു് ഭൂമിയിൽനിന്നും എറ്റവുമടുത്ത തന്മാത്രാമേഘം

ഹൈഡ്രജൻ തന്മാത്രകളുടെ സാന്നിദ്ധ്യം ഇൻഫ്രാറെഡ്, റേഡിയോ നിരീക്ഷണങ്ങളിലൂടെ എളുപ്പത്തിൽ തിരിച്ചറിയാൻ കഴിയില്ല. കാർബൺ മോണോക്സൈഡിന്റെ സാന്നിദ്ധ്യം നോക്കിയാണ് ഹൈഡ്രജനെ തിരിച്ചറിയുന്നത്. കാർബൺ മോണോക്സൈഡിന്റേയും ഹൈഡ്രജൻ തന്മാത്രകളുടെയും അനുപാതം ഒരു സ്ഥിരാങ്കമാണെന്നാണു് കരുതുന്നതെങ്കിലും, മറ്റു താരാപഥങ്ങളിൽ നിന്നും നിരീക്ഷിച്ചെടുത്ത വിവരങ്ങൾ അതു് പലപ്പോഴും ശരിവെക്കുന്നില്ല.

## നക്ഷത്രങ്ങളുടെ ജനനം

പുതിയ നക്ഷത്രങ്ങൾ രൂപപ്പെടുന്നതു് പൂർണ്ണമായും നക്ഷത്രമേഘങ്ങള്ഡക്കുള്ളിലാണെന്നാണു് പൊതുവേയുള്ള അനുമാനം. അവിടുത്തെ താഴ്ന്ന താപനിലയും കൂടിയ സാന്ദ്രതയും കാരണം അവയുടെ ഗുരുത്വാർഷണബലം അന്തരികമർദ്ദത്തേക്കാളേറെയാണു്.  അതിനാൽ അവ സങ്കോചിച്ചു് നക്ഷത്രങ്ങൾ രൂപപ്പെടുക സ്വാഭാവികമായിരിക്കും

## അവലംബം

 
വർഗ്ഗം:നക്ഷത്രപരിണാമം
ഇന്തോ-ചൈന

തെക്കു കിഴക്കേ ഏഷ്യയിൽ വടക്ക് ഭാഗം ചൈനവരെയും,കിഴക്ക് ചൈനാ സമുദ്രം വരെയും വ്യപിച്ചു കിടക്കുന്ന ഒരു മുനമ്പാണ് **ഇന്തോ-ചൈന** . കംബോഡിയ, വിയറ്റ്നാം,ലാവോസ് എന്നീ രാജ്യങ്ങൾ ഉൾക്കൊള്ളുന്ന ഈ പ്രദേശത്തിന് 740,000 ച.കി.മീ. വിസ്തീർണമുണ്ട്.
## ചരിത്രം
1887 ഒക്ടോബർ 19 ന് നിലവിൽ വന്ന ഇന്തോ-ചൈന യൂനിയൻ പിന്നീട് 1945 ൽ കംബോഡിയ, വിയറ്റ്നാം, ലവോസ് എന്നീ രാജ്യങ്ങളായി വേർപിരിഞ്ഞു. പ്രാചീന കാലം മുതൽ തന്നെ ഇവിടെ ജനവാസമുണ്ട്. മലായ്-ഇന്തോനേഷ്യൻ വർഗ്ഗക്കാരാണ് ആദിമനിവാസികൾ. ബുദ്ധമതം,താവോയിസം, കൺഫ്യൂഷനിസം എന്നിവയാണ് പ്രബല മതങ്ങൾ. വിയറ്റ്നാമിൽ പ്രേതാരാധനക്കാർക്കായിരുന്നു ഭൂരിപക്ഷം.ബംഗാളി-തമിഴ് വംശജരിൽ ഹിന്ദുമതത്തിനും, മലായ്-ചാംപ് വംശജരിൽ ഇസ്ലാമിനും സ്വാധീനമുണ്ട്.

## പേരിന് പിന്നിൽ
1804 ൽ ഡാനിഷ്-ഫ്രഞ്ച് ഭൂമിശാസ്ത്രജ്ഞനായ കോണാഡ് മാൾട്ടി-ബ്രൂൺ ആണ് ഈ രാജ്യങ്ങൾക്ക് ഇന്തോ-ചൈന എന്ന പേര് നൽകിയത്.1808 ൽ സ്കോട്ടിഷ് ഭാഷാശാസ്ത്രജ്ഞനായ ജോൺ ലൈഡനും ഈ പ്രദേശത്തെ തദ്ധേശീയ വാസക്കാരെയും പ്രദേശത്തെയും ഇൻഡോ ചൈനീസ് എന്ന് വിളിച്ചു.ഇന്ത്യയും ചൈനയും തമ്മിലുള്ള സംഘർഷഭരിതമായ അന്തരീക്ഷത്തിലാണ് വിവാദരൂപത്തിൽ ഈ സ്ഥലത്തിന് പേര് വന്നതെന്നും വിദഗ്ദാഭിപ്രായമുണ്ട്. 

## അവലംബം

*History of the mountain people of southern Indochina up to 1945 (Bernard Bourotte, i.e. Jacques Méry, U.S. Agency for International Development, 195? 

വർഗ്ഗം:രാജ്യങ്ങളുടെ ചരിത്രം
വർഗ്ഗം:മുൻ‌കാലരാജ്യങ്ങൾ
വർഗ്ഗം:ഏഷ്യയിലെ ഉപദ്വീപുകൾ
മിർ കാസിം

മിർ കാസിം 1760 മുതൽ 64 വരെ ബംഗാളിലെ നവാബായിരുന്നു.  ഭാര്യാപിതാവും തത്സമയ നവാബുമായിരുന്ന മിർ ജാഫറിനു പകരമായാണ് ബ്രിട്ടീഷ് ഈസ്റ്റ് ഇന്ത്യ കമ്പനി അദ്ദേഹത്തെ ഈ സ്ഥാനത്തേക്ക് അവരോധിച്ചത് .
  
## ഭരണകാലം
സ്ഥാനാരോഹണത്തെ തുടർന്നുളള ആദ്യകാലങ്ങളിൽ  മിർ കാസിം  ബ്രിട്ടീഷുകാർക്ക് വിലയേറിയ സമ്മാനങ്ങൾ നൽകി. ഇതിനായി ഖജാന കാലിയാക്കാനും കാസിം മടിച്ചില്ല. ബർദ്വാൻ, മേദിനിപൂർ, ചട്ടഗ്രാം എന്നീ പ്രാന്തങ്ങൾ ഈസ്റ്റ് ഇന്ത്യ കമ്പനിക്കു പതിച്ചു കൊടുത്തത് ബ്രിട്ടീഷുകാരെ വളരെയധികം പ്രീതിപ്പെടുത്തി. പക്ഷേ കമ്പനിയുടെ നിരന്തരമായ ഇടപെടലുകൾ ശല്യമായിത്തീർന്നപ്പോൾ മിർ കാസിം  പ്രതികരിച്ചു. തൻറെ തലസ്ഥാന നഗരി, മൂർഷിദാബാദിൽ നിന്ന് മുംഗേറിലേക്ക് മാറ്റി. നികുതികൾ വേണ്ട പോലെ കൈകാര്യം ചെയ്ത് ഒരു സൈന്യം തന്നെ സംഘടിപ്പിക്കുകയും ചെയ്തു. 

മുഗൾ അനുവാദം (ദസ്തക്) ഉളളതിനാൽ  നികുതി കൊടുക്കാതെ കച്ചവടം നടത്തുമെന്ന ഈസ്റ്റ് ഇന്ത്യ കമ്പനിയുടെ നിലപാടിനെ മിർ കാസിം ശക്തമായി  എതിർത്തു. കാരണം മുഗൾ അനുവാദം ഉണ്ടെങ്കിലും നാട്ടുകാരായ വ്യാപാരികൾ 40%  നികുതി കൊടുക്കേണ്ടിയിരുന്നു. കമ്പനി വ്യാപാരികളുടെ നിലപാടിൽ   കുപിതനായ മിർ കാസിം ഗത്യന്തരമില്ലാതെ  നികുതി പാടെ റദ്ദാക്കി. ഇത് ബ്രിട്ടീഷ് വ്യാപാരികളുടെ പ്രത്യേക സൗജന്യങ്ങളില്ലാതാക്കി. ഈസ്റ്റ് ഇന്ത്യ കമ്പനിക്ക് ഇതൊട്ടും തന്നെ സ്വീകര്യമായില്ല. പല കൊച്ചു സംഘട്ടനങ്ങൾക്കും ശേഷം,   അവധിലെ നവാബ് ഷൂജാ ഉദ് ദൌളയും മുഗൾ ചക്രവർത്തി ഷാ ആലം രണ്ടാമനുമായി ഒത്തുചേർന്ന് മിർ കാസിം  ബ്രിട്ടീഷുകാരെ വെല്ലുവിളിച്ചു. പക്ഷേ 1764-ലെ ബക്സർ യുദ്ധത്തിൽ അമ്പേ പരാജയപ്പെട്ടു. ഈ പരാജയം 
ഇന്ത്യയിൽ ബ്രിട്ടീഷ് ആധിപത്യം ദൃഢപ്പെടുത്താൻ സഹായകമായി

## അന്ത്യം
പരാജിതനായ കാസിമിൻറെ ചലനങ്ങൾ കമ്പനി അധികാരികൾ സുസൂക്ഷ്മം നിരീക്ഷിച്ചിരുന്നതായി  നിരാദ് ചൌധരി,  ക്ലൈവ് ഓഫ് ഇന്ത്യ  എന്ന തൻറെ പുസ്തകത്തിൽ അഭിപ്രായപ്പെടുന്നു. കാസിനെ  അടിയറവു വെപ്പിക്കണമെന്നായിരുന്നു കമ്പനിയുടെ ലക്ഷ്യം അതുണ്ടായില്ല. പക്ഷേ ആശ്ചര്യകരമായ വസ്തുത മറ്റൊന്നാണ്. അനേകം വർഷങ്ങൾക്കു ശേഷം മിർ കാസിം സ്വയം  കമ്പനിയെ സമീപിച്ചു. 1776, ഓഗസ്റ്റ് 29 ന് കാസിം വാറൻ ഹേസ്റ്റിംഗ്സിന് നിവേദനം സമർപ്പിച്ചതായി പറയപ്പെടുന്നു. ഇതിൻറെ ഇംഗ്ലീഷു പരിഭാഷ ഔദ്യോഗികരേഖകളിൽ ലഭ്യമാണ്. പന്ത്രണ്ടു വർഷങ്ങളായി നിർദ്ദനനും  ശരണാഗതിയുമായി അലയുന്ന തന്നോടു കരുണ കാണിക്കണമെന്നും, ബംഗാളിലേക്ക് തിരിച്ചു വരാൻ തന്നെ അനുമതിക്കണമെന്നുമായിരുന്നു സാരാംശം. ഈ നിവേദനം പരിഗണിക്കപ്പെട്ടില്ല. ആ ദിനങ്ങളിൽ കാസിം   ദൽഹിക്കടുത്ത് പാലിവാൽ എന്ന സ്ഥലത്തു  കടുത്ത ദരിദ്രാവസ്ഥയിൽ ഒരു കുടിലിലാണ് താമസിച്ചിരുന്നത്. 
1777 ജൂണിൽ  കാസിം   മരണമടഞ്ഞതായി പറയപ്പെടുന്നു.

## അവലംബം
 

## പുറത്തേക്കുളള കണ്ണികൾ
#Mir Quasim: Nawab of Bengal  1760-63, Nandalal Chatterji ( Allahabad, India ) 1935
#Bengal Past and Present (1927), Vol 34, Part I page 88-96,  Brajendranath  Banerji
#A History of the Military Transactions of the British Nation in Indostan from 1745, Vol I (1763), Vol II( 1778)

വർഗ്ഗം:ബംഗാളിലെ നവാബുമാർ
വർഗ്ഗം:1777-ൽ മരിച്ചവർ
കാളിയൂട്ട്

കുംഭ മാസത്തിലെ മൂന്നാമത്തെ വെള്ളിയാഴിച്ച നാളിൽ നടക്കുന്ന ഒരു അനുഷ്ഠാനകലയാണ് **കാളിയൂട്ട്**, **കാളിനാടകം** എന്നും പറയാറുണ്ട്. . കാളിയും ദാരികനും തമ്മിലുള്ള യുദ്ധമാണ് ഇതിന്റെ ഇതിവൃത്തം. കാളിയൂട്ട് മഹോത്സവമായി ആഘോഷിക്കുന്നു.

## ഐതിഹ്യം
കുംഭ മാസത്തിലെ മൂന്നാമത്തെ വെള്ളിയാഴ്ച  ശാർക്കര ക്ഷേത്രത്തിൽ നടക്കുന്ന പ്രധാനപ്പെട്ട ഒരു ഉത്സവം ആണ് കാളിയൂട്ട്. ജനങ്ങൾക്ക്‌ ദുരിതങ്ങൾ സമ്മാനിച്ച്‌ ജനങ്ങളെ പൊറുതി മുട്ടിച്ചു കൊണ്ടിരുന്ന ദാരികനെ നിഗ്രഹിച്ച്, ജനങ്ങൾക്ക്‌ സമാധാനവും ഐശ്വര്യവും പ്രധാനം ചെയ്യുന്നതാണ് ഇതിന്റെ പൊരുൾ.

## ചരിത്രം
തിരുവിതാംകൂർ ഭരണാധികാരി ആയിരുന്ന മാർത്താണ്ഡ വർമ്മ മഹാരാജാവ്, കായംകുളം രാജാവും ആയി യുദ്ധത്തിനു പുറപ്പെടും മുൻപ് ശർക്കര ക്ഷേത്രത്തിൽ വെച്ച് നേർച്ച ആയി നടത്താമെന്ന് ഏറ്റു പറഞ്ഞു തുടങ്ങിയതാണ് കാളിയൂട്ട്. ആ യുദ്ധത്തിൽ ജയിച്ച് കായംകുളം കൂടി തിരുവിതംകൂറിനോട് ചേർത്തതിനു ശേഷം വർഷാവർഷം നടത്തി വരുന്ന ഒരു ഉത്സവമാണ് കാളിയുട്ട്. 

## ചടങ്ങുകൾ
കാളിയുട്ടിനു തലേദിവസം ദാരികനെ അനേഷിച്ചു ദേവി എല്ലകരകളിലും പോകുന്ന ചടങ്ങാണ് "മുടിയുഴിച്ചിൽ "എന്ന് അറിയപെടുന്നത്. അന്ന് ദാരികനെ നിലത്തിൽ പോരിനു വെല്ലുവിളികുകയും അതു അനുസരിച്ച് പിറ്റേന്ന് വെള്ളിയാഴിച്ച  ശാർകര മൈതാനത്ത് നിലത്തിൽ പോര് നടത്തുകയും അവസാനം പ്രതീകാത്മകമായി കുലവാഴയും കുംബളവും വെട്ടി വിജയാഹ്ലാദത്തോടെ നൃത്തം ചവുട്ടി, ഈ സന്തോഷ വർത്തമാനം പരമശിവനെ അറിയിക്കാൻ കൈലാസത്തിലേക്ക് പോയി അവിടെ വെച്ച് ആനന്ത നൃത്തം ചവുട്ടി തീരുന്നതാണ് സങ്കൽപം. 

ഒൻപതു ദിവസത്തെ ആചാരനുഷ്ടാനങ്ങളോടെ അത്യധികം ആർഭാടമായാണ് ഇന്നും കാളിയൂട്ട് നടത്തുന്നത്. മതമൈത്രിക്കു ഒരു മഹിതോദാഹരണം ആണ് ശ്രീ ശാർക്കരദേവീ ക്ഷേത്രം. മുടിയുഴിച്ചിൽ ദിവസം നാട്ടുകാർ ദേവിക്ക് അർപ്പിക്കുന്ന നെൽപ്പറ ശേഖരിക്കുന്നതിനുള്ള അവകാശം ഇന്നും ഒരു മുസ്ലിം കുടുംബത്തിനാണ്‌. അതുപോലെ മീനമാസത്തിലേ ഭരണി നാളിൽ നടക്കുന്ന ഗരുഡൻ തൂക്കത്തിന് വില്ല് വലിക്കാൻ ഉപയോഗിക്കുന്ന കയർ നൽകുവാനുള്ള അവകാശം ഇപ്പോഴും ഒരു ക്രിസ്ത്യൻ കുടുംബത്തിനാണ്‌.

കാളിയൂട്ടിന് കുറിപ്പ് കുറിച്ചു കഴിഞ്ഞാൽ പിന്നെ ഒമ്പത് ദിവസം സാമൂഹിക അനാചാരങ്ങളെ കളിയാക്കുന്ന പലവിധ കഥകളായി കാളീ നാടകം അരങ്ങേറും. ഓരോ ദിവസവും സമയം കൂട്ടിക്കൂട്ടി ഒമ്പതാം ദിവസം പുലരും വരെ നീളുന്നവിധമാണ് കാളീനാടക ചടങ്ങുകൾ നടക്കുക.

ക്ഷേത്രമതിൽക്കെട്ടിനകത്തുള്ള തുള്ളൽ പുരയിലാണ് ഇത് നടക്കുന്നത്. വെള്ളാട്ടം കളി, കുരുത്തോലയാട്ടം, നാരദൻ പുറപ്പാട്, നായർ പുറപ്പാട്, ഐരാണി പുറപ്പാട്, കണിയാരു പുറപ്പാട്, പുലയർ പുറപ്പാട്, മുടിയുഴിച്ചിൽ, നിലത്തിൽ പോര് എന്നിവയാണ് കാളിയൂട്ടിലെ ഒമ്പത് ദിവസത്തെ പ്രധാന ചടങ്ങുകൾ.

## അവലംബം
 

## പുറത്തേക്കുള്ള കണ്ണികൾ ഗ്ഗാജ്വസ്ജ്ഡ്ൻഡ
വർഗ്ഗം:കേരളത്തിലെ അനുഷ്ഠാനകലകൾ
വർഗ്ഗം:കാളിയൂട്ട്
ശരപ്പക്ഷി

എപ്പോഡിഫോർമീസ് (Apodidae) കുടുംബത്തിലെ ഒരിനം പക്ഷികളാണ് **ശരപ്പക്ഷികൾ** (**സ്വിഫ്റ്റ്**). നേർത്ത് നീണ്ട ചുണ്ടും വലിയ വായുമുള്ള ഈ പക്ഷികളുടെ ഭക്ഷണം ചെറിയ പ്രാണികൾ, വണ്ടുകൾ തുടങ്ങിയവയാണ്. ഇവയ്ക്ക് കാഴ്ചയിൽ മീവൽപ്പക്ഷികളുമായി (സ്വാളോ) സാമ്യമുണ്ട്. എന്നാൽ ഇവയുടെ കാലുകൾ തീരെ  നീളം കുറഞ്ഞതും നാലുവിരലുകളും മുന്നോട്ട് നീണ്ടവയുമാണ്. അതിനാൽ ഇവയ്ക്ക് മീവലുകളെപ്പോലെ വൈദ്യുത കമ്പികളിലും മറ്റും ഇരതേടിയിരിക്കാൻ സാദ്ധ്യമല്ല. കൂർത്ത നഖങ്ങൾ കൊണ്ട് പ്രതലത്തോട് അള്ളിപ്പിടിച്ചിരിക്കാൻ മാത്രമേ ശരപ്പക്ഷികൾക്ക് കഴിയൂ.   മണിക്കൂറിൽ ഇരുനൂറു കിലോമീറ്ററിലധികം വേഗത്തിൽ പറക്കാനുള്ള ഇവയുടെ കഴിവുമൂലമാണ് ആംഗലേയത്തിൽ സ്വിഫ്റ്റ് എന്നും മലയാളത്തിൽ ശരപ്പക്ഷി എന്നും ഇവയ്ക്കു പേരു വരാൻ കാരണം.

## കേരളത്തിൽ കാണപ്പെടുന്ന ശരപ്പക്ഷികൾ
*സാധാരണ ശരപ്പക്ഷി അല്ലെങ്കിൽ അമ്പലംചുറ്റി (house swift), (apus afinis) 
*കൊമ്പൻ ശരപ്പക്ഷി (crested treeswift), (hemiprocne coronata) 
*പനങ്കാക്ക (asian palm swift), (Cypsiurus balasiensis)
*വെള്ളവയറൻ ശരപ്പക്ഷി (alpine swift), (micropus melba nubifuga)
## ഇന്ത്യയിലെ ഇതര ഭാഗങ്ങളിൽ കാണപ്പെടുന്ന ശരപ്പക്ഷികൾ
* ഗ്ലോസി സ്വിഫ്റ്റ്ലെറ്റ് - Collocalia esculenta
* ഇന്ത്യൻ സ്വിഫ്റ്റ്ലെറ്റ് Aerodramus unicolor
* ഹിമാലയൻ സ്വിഫ്റ്റ്ലെറ്റ് Aerodramus brevirostris
* ശ്യാമകൂടൻ ശരപ്പക്ഷി Aerodramus maximus
* വെള്ളക്കൂടൻ ശരപ്പക്ഷി- Aerodramus fuciphagus
* ചെറിയ മുൾ‌വാലൻ ശരപ്പക്ഷി Zoonavena sylvatica
* ശ്വേതകണ്ഠൻ സൂചിവാലൻ Hirundapus caudacutus
* സിൽവർ ബാക്ക്‌ഡ് നീഡിൽ ടെയിൽ  Hirundapus cochinchinensis
* ബ്രൗൺ ബാക്ക്‌ഡ് നീഡിൽ ടെയിൽ Hirundapus giganteus
* പാലിഡ് സ്വിഫ്റ്റ് Apus pallidus
* ഫോർക്ക് ടെയിൽഡ് സ്വിഫ്റ്റ്  Swift Apus pacificus  )
* ഡാർക്ക് റമ്പ്ഡ് സ്വിഫ്റ്റ്  Apus acuticauda

## പ്രത്യേകതകൾ
*ശരപ്പക്ഷികൾക്ക് തീരെ ചെറിയ കാലുകളാണുള്ളത്. പുരാതനലോക ശരപ്പക്ഷികളുടെ [old world swifts] ഗോത്രസൂചികയായ അപുസ് (apus)  എന്ന ഗ്രീക്ക് പദത്തിനു "പാദരഹിത" എന്നാണ് അർത്ഥം
* തിബത്തിലും പരിസരങ്ങളിലും കാണുന്ന ഒരിനം ശരപ്പക്ഷിക്ക് സലിം അലിയുടെ ശരപ്പക്ഷി എന്നാണ് പേർ. ശാസ്ത്രനാമം [apus salimali]
* ചൈനീസ്  വിഭവമായ പക്ഷിക്കൂട് സൂപ്പിലെ മുഖ്യ  ചേരുവയായ പക്ഷിക്കൂട്  ഒരിനം ശരപ്പക്ഷി നിർമ്മിക്കുന്നതാണ്. ഇവയുടെ കൂട് പൂർണ്ണമായും  പക്ഷിയുടെ ഉമിനീരിനാൽ നിർമ്മിതമാണ്. ഒരു കിലോ പക്ഷിക്കൂടിനു ആയിരക്കണക്കിനു ഡോളർ അന്താരാഷ്ട്ര കമ്പോളത്തിൽ വിലയുണ്ട്. ചൈനീസ് ആചാരങ്ങളിൽ ഭവനത്തിലെത്തുന്ന അതിഥിക്കു കൊടുക്കാവുന്ന  ഏറ്റവും  വലിയ സൽക്കാരങ്ങളിലൊന്നായി പക്ഷിക്കൂട് സൂപ്പ് വിളമ്പൽ കണക്കാക്കുന്നു. 
## ചിത്രശാല

പ്രമാണം:Crestedtreeswift.jpg|കൊമ്പൻ ശരപ്പക്ഷി
പ്രമാണം:Asian_Palm_Swift_%28Cypsiurus_balasiensis%29_Pondicherry_India_Apr_2011.jpg|പനങ്കാക്ക


## അവലംബം

= പുറംകണ്ണികൾ =

* കോമൺസ്വിഫ്റ്റ്.ഓർഗ്

വർഗ്ഗം:പക്ഷികൾ
വർഗ്ഗം:ശരപ്പക്ഷികൾ
വൈറ്റ് നൈറ്റ്സ്

ഫിയോദർ ദസ്തയേവ്‌സ്കി രചിച്ച ഒരു ചെറുകഥയാണ് **വൈറ്റ് നൈറ്റ്സ്** അഥവ **വെളുത്ത രാത്രികൾ** (Белые ночи). 1848-ൽ പ്രസിദ്ധീകരിച്ച ഈ ചെറുകഥ അദ്ദേഹത്തിന്റെ ആദ്യകാല രചനകളിൽ ഒന്നാണ്. കെ. ഗോപാലകൃഷ്ണന്റെ റഷ്യൻ ഭാഷയിൽനിന്ന് മലയാളത്തിലേക്കുള്ള പരിഭാഷ വെളുത്ത രാത്രികൾ എന്ന പേരിൽ മാതൃഭൂമി ബുക്ക്സ് പ്രസിദ്ധീകരിച്ചിട്ടുണ്ട്. ഈ ചെറുകഥയ്ക്ക് നിരനധി ഭാഷകളിലായി ധാരാളം ചലച്ചിത്ര ആഖ്യാനങ്ങൾ ഉണ്ടായിട്ടുണ്ട്.  

വിഖ്യാത ഫ്രെഞ്ച് ചലച്ചിത്ര സംവിധായകൻ റോബർട്ട് ബ്രസ്സൻ സംവിധാനം ചെയ്ത് ഫോർ നൈറ്റ്സ് ഓഫ് എ ഡ്രീമർ (1971) എന്ന ചിത്രം ഈ ചെറുകഥയെ അധികരിച്ച് എടുത്തതാണ്. ജനനാദൻ സംവിധാനം നിർവഹിച്ച ദേശീയ പുരസ്ക്കാരത്തിന് അർഹമായ ഇയർക്കായ് എന്ന തമിഴ് ചിത്രവും ഈ കഥയെ അടിസ്ഥാനപ്പെടുത്തിയ ചലച്ചിത്രമാണ്. സഞ്ജയ് ലീല ബൻസാലി സംവിധാനം ചെയ്ത് 2007ൽ പുറത്തിറങ്ങിയ സാവരിയ, ശിവം നായർ സംവിധാനം ചെയ്ത 2006ലെ ചലച്ചിത്രം ആഹിസ്ത ആഹിസ്ത, മൻമോഹൻ ദേശായി സംവിധാനം ചെയ്ത് 1960-ലെ ചാലിയ എന്നീ ഹിന്ദി ചിത്രങ്ങളും വൈറ്റ് നൈറ്റ്സിന്റെ ചലച്ചിത്രാവിഷ്ക്കാരങ്ങളാണ്. ജെയിംസ് ഗ്രേ സംവിധാനം ചെയ്ത് 2009ൽ പുറത്തിറങ്ങിയ അമേരിക്കൻ ചലച്ചിത്രം ടു ലവേർസ് വൈറ്റ് നൈറ്റ്സിൽ നിന്നും പ്രചോദനമുൾക്കൊണ്ട് നിർമ്മിച്ച ചിത്രമാണ്. 

## ചലച്ചിത്രാവിഷ്ക്കാരങ്ങൾ

*വൈറ്റ് നൈറ്റ്സ് (1959)- ഇവാൻ പിർയേവ് സംവിധാനം ചെയ്ത് റഷ്യൻ ചലച്ചിത്രം
*Le notti bianche, (1957) - ഇറ്റാലിയൻ ചലച്ചിത്രം, സംവിധാനം ലുചിനോ വിസ്കോന്റി
*ചാലിയ (1960) - മൻമോഹൻ ദേശായി സംവിധാനം ചെയ്ത് ഹിന്ദി ചലച്ചിത്രം
*ഫോർ നൈറ്റ് ഓഫ് എ ഡ്രീമർ (1971) - റോബർട്ട് ബ്രസ്സൻ സംവിധാനം ചെയ്ത് ഫ്രഞ്ച് ചലച്ചിത്രം
*വൈറ്റ് നൈറ്റ്സ് (2002) - ഇറാനിയൻ ചലച്ചിത്രം
*ഇയർക്കായ് (2003) - ജനനാദൻ സംവിധാനം ചെയ്ത് തമിഴ് ചലച്ചിത്രം.
*ആഹിസ്ത ആഹിസ്ത (2006) - ശിവം നായർ സംവിധാനം ചെയ്ത ഹിന്ദി ചലച്ചിത്രം 
*സാവരിയ (2007) - സഞ്ജയ് ലീല ബൻസാലി സംവിധാനം ചെയ്ത ഹിന്ദി ചലച്ചിത്രം 
*ടു ലവേർസ് (2009) - ജെയിംസ് ഗ്രേ സംവിധാനം ചെയ്ത അമേരിക്കൻ ചലച്ചിത്രം 

## അവലംബം

## പുറമേനിന്നുള്ള കണ്ണികൾ
*വെളുത്തരാത്രികൾ എന്ന നോവലിൽ നിന്ന്‌  
*Audio recording of Belye Nochi (In Russian)
*imdb webpage for Belye Nochi
*text in English

വർഗ്ഗം:ദസ്തയേവ്‌സ്കിയുടെ ചെറുകഥകൾ
വർഗ്ഗം:റഷ്യൻ ചെറുകഥകൾ
എച്ച്.ആർ. ഖന്ന

**എച്ച്. ആർ. ഖന്ന** (ജനനം: ജൂലായ് 3, 1912–ഫെബ്രുവരി 25, 2008) എന്ന **ഹൻസ് രാജ് ഖന്ന** പഞ്ചാബിലെ അമൃത് സറിൽ ആണ് ജനിച്ചത്. പിതാവ്  സർവ് ദയാൽ ഖന്നയും പ്രമുഖ അഭിഭാഷകനായിരുന്നു. സുപ്രീം കോടതിയിൽ 1971 മുതൽ 1977 വരെ ന്യായാധിപനായി സേവനം അനുഷ്ഠിച്ചു. അടിയന്തരാവസ്ഥക്കാലത്തെ സുപ്രസിദ്ധമായ ഹേബിയസ് കോർപ്പസ് കേസിൽ സർക്കാരിന്റെ നടപടികളോട്  ശക്തമായി വിയോജിച്ചുകൊണ്ട്  വിധിന്യായം അദ്ദേഹം എഴുതുകയുണ്ടായി. ഒരു പൌരന്റെ ജീവിയ്ക്കുവാനുള്ള അവകാശത്തെയും സ്വാതന്ത്ര്യത്തെയും  ഒരു കാരണത്താലും അടിയന്തരാവസ്ഥക്കാലത്ത് ഭരണകൂടത്തിനു അമർച്ചചെയ്യാനാവില്ല എന്നു തന്റെ വിധിന്യായത്തിൽ  ജസ്റ്റീസ് ഖന്ന ഉറപ്പിച്ച് പറയുകയുണ്ടായി.എന്നാൽ മറ്റു 4 ജഡ്ജിമാർ സർക്കാരിന്റെ നിലപാടിനെ അനുകൂലിയ്ക്കുകയാണുണ്ടായത്. ഇന്ത്യൻ നീതിന്യായ ചരിത്രത്തിലെ പ്രധാനപ്പെട്ട ഒരു വിധിന്യായമാണ് ഇത്.

1977-ൽ  ജനുവരി 3 നു   എച്ച്. ആർ. ഖന്നയെ മറികടന്നു മറ്റൊരു ജഡ്ജി ചീഫ് ജസ്റ്റീസായി നിയമിയ്ക്കപ്പെട്ടതിനാൽ  ഖന്ന സർവ്വീസിൽ നിന്നു സ്വമേധയാ പിരിഞ്ഞുപോരുകയും ചെയ്തു. നിയമ മന്ത്രിയായും അദ്ദേഹം സേവനം അനുഷ്ഠിച്ചിട്ടുണ്ട്. 1982 ലെ രാഷ്ട്രപതി പദത്തിലേയ്ക്കുള്ള  തെരഞ്ഞെടുപ്പിൽ പ്രതിപക്ഷത്തിന്റെ സ്ഥാനാർഥിയുമായിരുന്നു അദ്ദേഹം.
## അവലംബം

വർഗ്ഗം:ഇന്ത്യയിലെ ന്യായാധിപന്മാർ
വർഗ്ഗം:ഇന്ത്യൻ രാഷ്ട്രപതി സ്ഥാനാർഥികൾ
വർഗ്ഗം:1912-ൽ ജനിച്ചവർ
ഏണസ്റ്റ് അബീ

ഒരു ജർമൻ ഭൗതികശാസ്ത്രജനായിരുന്നു **‍ഏണസ്റ്റ് അബീ**. പ്രകാശത്തിന്റെ താത്ത്വികവും പ്രായോഗികവുമായ വശങ്ങളിൽ പല ഗവേഷണങ്ങളും നടത്തിയിട്ടുള്ള ഇദ്ദേഹമാണ് അബീ അപവർത്തനമാപി (Abbe Refractometer) കണ്ടുപിടിച്ചത്. സൂക്ഷ്മദർശിനികളുടെ പഠനമാണ് ഇദ്ദേഹത്തിന്റെ പ്രധാനരംഗം. വളരെക്കാലം യേനാ (Jena) സർവകലാശാലയിൽ അധ്യാപകനായി ഇദ്ദേഹം സേവനം അനുഷ്ഠിച്ചിട്ടുണ്ട്. ജ്യോതിഃശാസ്ത്ര കാലാവസ്ഥാ നിരീക്ഷണാലയത്തിന്റെ തലവനായും പ്രവർത്തിച്ചു.

1840 ജനുവരി 23-ന് തൂരിങ്കിയയിലെ ഐസനാക് എന്ന സ്ഥലത്താണ് അബീ ജനിച്ചത്. ഗോട്ടിംഗനിലും യേനായിലുമായിരുന്നു വിദ്യാഭ്യാസം. 1863-ൽ ഇൻസ്ട്രക്റ്റർ ആയും പിന്നീട് 1870-ൽ പ്രൊഫസർ ആയും യേനായിൽ സേവനം അനുഷ്ഠിച്ചു. 1878-ൽ ഇദ്ദേഹം നിരീക്ഷണാലയത്തിന്റെ ഡയറക്ടർ ആയി. കാൾ സെയ്സ് എന്ന വ്യവസായിയുടെ *പ്രകാശികോപകരണങ്ങളുടെ നിർമ്മാണശാല*യുമായി 1866-ൽതന്നെ ഇദ്ദേഹം ബന്ധപ്പെട്ടിരുന്നു. 1870-ൽ ആ സ്ഥാപനത്തിലെ പങ്കാളിയായി. ഇദ്ദേഹത്തിന്റെ ഗവേഷണപാടവം കമ്പനിക്കു വളരെ ഉപകരിച്ചു. സെയ്സും ഓട്ടോസ്കോട്ടും ചേർന്ന് സാങ്കേതികകാചങ്ങൾ നിർമ്മിക്കുന്ന ഒരു കമ്പനി 1884-ൽ സ്ഥാപിച്ചു. 1888-ൽ സെയ്സിന്റെ കാലശേഷം കമ്പനിയുടെ മുഴുവൻ ഉടമയായി. 1903-05 കാലഘട്ടത്തിൽ ഇദ്ദേഹം തന്റെ ഗവേഷണോപന്യാസങ്ങളുടെ ഒരു സമാഹാരം പ്രസിദ്ധീകരിച്ചു. 1905 ജനുവരി. 14-ന് ഇദ്ദേഹം അന്തരിച്ചു.

## അവലംബം

## പുറംകണ്ണികൾ
*http://micro.magnet.fsu.edu/optics/timeline/people/abbe.html
*http://www.enotes.com/microbiology-encyclopedia/abbe-ernst
*http://www.britannica.com/EBchecked/topic/527/Ernst-Abbe
*http://www.infoplease.com/ce6/people/A0802050.html
*http://www.factmonster.com/ce6/people/A0802050.html
*Images for Abbe,Ernst

വർഗ്ഗം:ജർമ്മൻ ഭൗതികശാസ്ത്രജ്ഞർ
വർഗ്ഗം:1840-ൽ ജനിച്ചവർ
സത്യാനന്ദ സരസ്വതി

**സത്യാനന്ദ സരസ്വതി** (സെപ്റ്റംബർ 22, 1935 – നവംബർ 23, 2006) *ചെങ്കോട്ടു കോണം സ്വാമി* എന്ന പേരിലും അറിയപ്പെടുന്നു .ഹിന്ദു സന്യാസിയും,സാമുദായിക നേതാവുമായിരുന്നു സത്യാനന്ദ സരസ്വതി .*[[ഹിന്ദു ഐക്യവേദി]]* എന്ന സംഘടനയുടെ സ്ഥാപകനും , മരണം  വരെ അതിന്റെ അദ്ധ്യക്ഷനുമായിരുന്നു അദ്ദേഹം. 2000 - ആണ്ടിൽ തിരുവനന്തപുരത്ത്  വച്ച് ശതകോടി അർച്ചന അദ്ദേഹം നടത്തിയിരുന്നു.1981 -ൽ  അദ്ദേഹം  ശ്രീ രാമദാസ മിഷൻ സ്ഥാപിച്ചു .1996 ൽ  ഗുരുവായൂരിലെ ദേവസ്വം ബില്ലിനെതിരെ നടന്ന സമരങ്ങൾക്ക് അദ്ദേഹം  നേതൃത്വം നല്കി.

## ബാല്യകാലം
തിരുവനന്തപുരം ജില്ലയിൽ അണ്ടൂർകോണം വില്ലേജിൽ മംഗലത്ത് ഭവനത്തിൽ ശ്രീ മാധവൻപിള്ളയുടെയും ശ്രീമതി തങ്കമ്മയുടെയും രണ്ടാമത്തെ പുത്രനായി  1935 സെപ്റ്റംബർ 22 നു ജനനം. ശേഖരൻ നായർ എന്നായിരുന്നു പൂർവാശ്രമത്തിലെ നാമം.

## വിദ്യാഭ്യാസം
പോത്തൻകോട് എൽ.പി സ്കൂൾ , കൊയ്ത്തൂർകോണം ഈശ്വര വിലാസം യു.പി സ്കൂൾ , കണിയാപുരം മുസ്ലിം ഹൈസ്കൂൾ , തിരുവനന്തപുരം മഹാത്മാഗാന്ധി  കോളേജ് , ഗവ. ട്രെയിനിംഗ് കോളേജ് എന്നിവിടങ്ങളിൽ വിദ്യാഭ്യാസം പൂർത്തിയാക്കി. സാമ്പത്തികശാസ്ത്രം,ചരിത്രം എന്നിവയിൽ ബിരുദങ്ങൾ അദ്ദേഹം കരസ്ഥമാക്കി.

പഠനം പൂർത്തിയാക്കിയതിനു ശേഷം കുറച്ചു നാൾ അദ്ദേഹം തുണ്ടത്തിൽ മാധവ വിലാസം സ്കൂളിൽ അധ്യാപകനായി ജോലി നോക്കിയിട്ടുണ്ട് ..

## പ്രവർത്തനങ്ങൾ
#ശബരിമല ക്ഷേത്രവുമായി ബന്ധപെട്ടു നിലയ്ക്കൽ സമരത്തിന്‌ അദ്ദേഹത്തിന്റെ നേതൃത്വത്തിൽ പ്രക്ഷോഭങ്ങൾ സംഘടിപ്പിച്ചു 
#ഗുരുവായൂർ, ശബരിമല ക്ഷേത്രങ്ങളിൽ നടന്ന സമരങ്ങൾക്ക് അദ്ദേഹം നേതൃത്വം നൽകി. 
# 53 ഹിന്ദു സംഘടനകളെ ഉൾപ്പെടുത്തി ഹിന്ദു ഐക്യവേദി എന്ന  സംഘടന രൂപീകരിച്ചു. 

## അവലംബം

2.**സ്വാമിജിയെ അറിയുക**,  ഡോ. ബി ബാലചന്ദ്രൻ എഴുതിയ പുസ്തകത്തിൽ നിന്നും ശേഖരിച്ചത്

## പുറത്തേയ്ക്കുള്ള കണ്ണികൾ
1. http://srdm.in/jagadguru-swami-sathyananda-saraswathi 

വർഗ്ഗം:ഹിന്ദുത്വം
വർഗ്ഗം:ഹൈന്ദവാചാര്യന്മാർ
വർഗ്ഗം:ഹൈന്ദവസന്യാസിമാർ
വർഗ്ഗം:1935-ൽ ജനിച്ചവർ
ലീലാ ദാമോദര മേനോൻ

ഒന്നും, രണ്ടും കേരളനിയമസഭകളിൽ കുന്ദമംഗലം നിയോജകമണ്ഡലത്തേയും എട്ടാം നിയമസഭയിൽ പട്ടാമ്പി നിയോജകമണ്ഡലത്തേയും പ്രതിനിധീകരിച്ച ഒരു രാഷ്ട്രീയ നേതാവായിരുന്നു **ലീലാ ദാമോദര മേനോൻ** (4 ജനുവരി 1923 - 10 ഒക്ടോബർ 1995). കോൺഗ്രസ് പ്രതിനിധിയായാണ് ലീലാ ദാമോദര മേനോൻ കേരള നിയമസഭയിലേക്കെത്തിയത്. 1923 ജനുവരി 4ന് ജനിച്ചു. കെ.യു. കൃഷ്ണൻ നായാരായിരുന്നു പിതാവ്, മുൻമന്ത്രിയും കോൺഗ്രസ് നേതാവുമായിരുന്ന കെ.എ. ദാമോദര മേനോനെയാണ് ഇവർ വിവാഹം ചെയ്തത്. 1974-80 കാലഘട്ടങ്ങളിൽ രാജ്യസഭാംഗമായിരുന്ന ലീല ദാമോദര മേനോൻ 1957-58 വരെ അഷുറൻസ് കമ്മിറ്റിയുടെ ചെയർമാനുമായിരുന്നു.

കോൺഗ്രസ് നിയമസഭാപാർട്ടി ഖജാൻജി (1957-59), എ.ഐ.സി.സി.യുടെ കൺവീനർ, മദ്രാസ് സർവകലാശാല സെനറ്റംഗം, കേരളസർവകലാശാല സെനറ്റംഗം, മനുഷ്യാവകാശമകമ്മീഷന്റെ ഇന്ത്യൻ പ്രതിനിധി, മനുഷ്യാവകാശ കമ്മീഷന്റെ (ഇന്ത്യ) വൈസ് ചെയർമാൻ, അഖിലേന്ത്യ വനിതാ കോൺഫറൻസിന്റെ ജനറൽ സെക്രട്ടറി എന്നീ നിലകളിലും ലീലാ ദാമോദരൻ പ്രവർത്തിച്ചിട്ടുണ്ട്.

ചേട്ടന്റെ നിഴലിൽ എന്ന ഗ്രന്ഥത്തിന്(ജീവചരിത്രം) 1986-ലെ കേരളസാഹിത്യ അക്കാദമി പുരസ്കാരം ലഭിച്ചിട്ടുണ്ട്.

## അവലംബം

വർഗ്ഗം:1923-ൽ ജനിച്ചവർ
വർഗ്ഗം: 1995-ൽ മരിച്ചവർ
വർഗ്ഗം:ജനുവരി 4-ന് ജനിച്ചവർ
വർഗ്ഗം:ഒക്ടോബർ 10-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കേരള നിയമസഭയിലെ വനിതാ പ്രതിനിധികൾ
വർഗ്ഗം:പ്രമുഖവ്യക്തികളുടെ ജീവിതപങ്കാളികൾ
വർഗ്ഗം:മേനോന്മാർ
വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ
വർഗ്ഗം:വനിതാ രാജ്യസഭാംഗങ്ങൾ
അബീഗയിൽ

ഒരു ബൈബിൾ കഥാപാത്രമാണ് **അബീഗയിൽ**. കർമേലിലെ ഒരു ധനികവ്യാപാരി ആയിരുന്ന നാബാലിന്റെ ഭാര്യ. അബീഗയിൽ സുന്ദരിയും ബുദ്ധിമതിയും ആയിരുന്നു; നാബാൽ ദുഷ്ടനും നീചനും.  അയാളുടെ ആടുകളുടെ രോമം കത്രിക്കുന്ന അടിയന്തരത്തിന് ദാവീദ് പരിചാരകരെ അയച്ച് അഭിവാദനം അറിയിച്ചു. എന്നാൽ നാബാൽ അവരെ അപമാനിച്ച് തിരികെ അയച്ചു. കോപാകുലനായ ദാവീദ് നാനൂറോളം ആയുധധാരികളുമായി നാബാലിനെ നശിപ്പിക്കാൻ പുറപ്പെട്ടു. ഈ വിവരം അറിഞ്ഞ അബീഗയിൽ പെട്ടെന്ന് അപ്പം, വീഞ്ഞ്, മലർ, മുന്തിരിങ്ങ തുടങ്ങിയ കാഴ്ചവസ്തുക്കളോടുകൂടി ദാവീദിനെ വഴിയിൽവച്ച് എതിരേറ്റ് ക്ഷമാപണം നടത്തി. അതു ഫലത്തിൽ എത്തുകയും ചെയ്തു. രക്തരൂഷിതമാകുമായിരുന്ന അപകടത്തിൽ നിന്നുള്ള നേരിയ രക്ഷപ്പെടലിനെപ്പറ്റി അറിഞ്ഞ നാബാൽ അസ്തപ്രജഞനായി; പത്തു ദിവസങ്ങൾക്കുള്ളിൽ മരിച്ചു. അനന്തരം ദാവീദ് അബീഗയിലിനെ വിവാഹം കഴിച്ചു. തൻമൂലം അദ്ദേഹം ഉയർന്ന സാമൂഹികപദവിക്കും ധാരാളം സ്വത്തിനും അവകാശി ആയിത്തീർന്നു. ദാവീദിന്റെ രണ്ടാമത്തെ പുത്രനായ ദാനിയേലിന്റെ മാതാവ് അബീഗയിൽ ആയിരുന്നു (1 ദിനവൃ 3: 1).

അബ്ശാലോമിന്റെ സേനാധിപനായിരുന്ന അമാസയുടെ അമ്മയും ഇത്രേയുടെ ഭാര്യയും ആയ ഒരു അബീഗയിലിനെപ്പറ്റിയും ബൈബിളിൽ പരാമർശമുണ്ട്. പരിചാരികമാരെ പൊതുവേ അബീഗയിൽ എന്ന് ഒരു കാലത്തു സംബോധന ചെയ്തിരുന്നു.

## പുറംകണ്ണികൾ
*http://www.keyway.ca/htm2002/abigail.htm 

വർഗ്ഗം:ബൈബിളിലെ കഥാപാത്രങ്ങൾ
അബീജാ

പഴയനിയമത്തിലെ പല കഥാപാത്രങ്ങളും **അബീജാ** എന്ന പേരിൽ അറിയപ്പെടുന്നു.  സ്ത്രീകളും പുരുഷൻമാരും ഇതിൽ ഉൾപ്പെടും. അവരിൽ പ്രധാനികളായവർ ആരെന്നു താഴെ കൊടുത്തിരിക്കുന്നു.

#യഹൂദരാജ്യത്തിലെ രണ്ടാമത്തെ രാജാവ്. രെഹബൊവാമിന്റെ പുത്രനും പിൻഗാമിയും. (II ദിനവൃത്താന്തം 12: 16; 13:1). ഇദ്ദേഹം മൂന്നുവർഷം രാജ്യം ഭരിച്ചു (ബി.സി. 913-911).
#ശമുവേലിന്റെ രണ്ടാമത്തെ പുത്രൻ (I ശമുവേൽ 8:2); (I ദിനവൃത്താന്തം 6:28).
#ഇസ്രായേൽ രാജാവായിരുന്ന യരോബയാം ഒന്നാമന്റെ പുത്രൻ. ഇദ്ദേഹം അകാലചരമം പ്രാപിച്ചു (I രാജാക്കന്മാർ 14:1).
#സ്നാപകയോഹന്നാന്റെ പിതാവായ സെഖര്യാവ് ഉൾപ്പെടെ യഹോവയുടെ ആലയത്തിലേക്ക് ശുശ്രൂഷയ്ക്കായി തിരഞ്ഞെടുക്കപ്പെട്ട പുരോഹിതനിരയിൽ എട്ടാമതു ചീട്ടുകിട്ടിയ ആൾ (I ദിനവൃത്താന്തം 24:10).
#പെരസിന്റെ മൂത്തപുത്രനായ ഹെസ്റോണിന്റെ ഭാര്യ.
#ഹെസക്കിയായുടെ മാതാവ്. ഇവർ അബി എന്ന പേരിലും അറിയപ്പെടുന്നു.

## പുറംകണ്ണികൾ
*http://www.christiananswers.net/dictionary/abijah.html
*http://www.jewishencyclopedia.com/articles/300-abijah

വർഗ്ഗം:ബൈബിളിലെ കഥാപാത്രങ്ങൾ
മിർ ജാഫർ

**മിർ ജാഫർ അലി ഖാൻ** (1691–1765) രണ്ടു തവണ  ബംഗാളിലെ നവാബായിരുന്നു. ആദ്യം 1757-1760 വരെയും പിന്നീട് 1763 മുതൽ മരണം (1765) വരെയും 
## ജനനം
പിതാവ് അഹമദ് നജാഫി,   ഔറംഗസേബിൻറെ  മുഖ്യ ന്യായാധിപനായിരുന്ന ഹുസൈൻ നജാഫിയുടെ പുത്രനും, അമ്മ  ഔറംഗസേബിൻറെ മൂത്ത സഹോദരൻ  ദാരയുടെ പുത്രിയും.

## ഉയർച്ച, താഴ്ച്ചകളും
മിർ ജാഫർ ബംഗാൾ നവാബ് അലി വർദി ഖാന്റെ സഹോദരി ഷാ ഖാനുമിനെയാണ് വിവാഹം ചെയ്തത്. 
ധീരസാഹസിക കൃത്യങ്ങളിലൂടെ, ആൺ മക്കളില്ലാതിരുന്ന  അലി വർദി ഖാന്റെ  വിശ്വാസപാത്രമായിത്തീർന്നു.   അലി വർദി ഖാൻ,  മിർ ജാഫറിന് “ബക്ഷി ” എന്ന ഉന്നത പദവി നൽകി.  
എന്നാൽ അധികാര മോഹിയായ മിർ ജാഫർ സൈന്യത്തലവനോടു കൂട്ടു ചേർന്ന് അലി വർദി ഖാനെ വധിക്കാനായി ഗൂഢാലോചന നടത്തി. സംഗതി വെളിച്ചത്തായപ്പോൾ നവാബ് ജാഫറിനേയും കൂട്ടത്തേയും  ഉദ്യോഗത്തിൽ നിന്നു പുറത്താക്കി.

അലി വർദി ഖാൻറെ   മരണാനന്തരം ദൌഹിത്രൻ സിറാജ് ഉദ് ദൌള ബംഗാൾ നവാബായി സ്ഥാനമേറ്റു. ഗൂഢാലോചനകളുമായി മിർ ജാഫർ വീണ്ടും  രംഗപ്രവേശം ചെയ്തു. തന്ത്രപൂർവ്വം ദൌളയുടെ സേനാനായകരിലൊരാളായി.

## പ്ലാസ്സി യുദ്ധം
സിറാജ് ഉദ് ദൌളയെ വീഴ്ത്താനായുളള ഈസ്റ്റ് ഇന്ത്യ കമ്പനിയുടെ ശ്രമത്തിൽ  മിർ ജാഫർ, ധനാഢ്യനായ അമീർ ചന്ദും ദൌളയുടെ ദിവാൻ റായ് ദുർല്ലഭ് രാമും മറ്റു ചില പ്രമുഖരുമായി ഒത്തു ചേർന്ന് ക്ലൈവിന് സഹായം നൽകാൻ തയ്യാറായി. ഇതിനു പ്രതിഫലമായി കമ്പനി, മിർ ജാഫറിന് നവാബു സ്ഥാനം  വാഗ്ദാനം ചെയ്തു. പ്ലാസ്സി യുദ്ധക്കളത്തിൽ നിർണ്ണായക സമയത്ത്   മിർ ജാഫറും കൂട്ടരും കാലുമാറി   ദൌളയുടെ പരാജയം ഉറപ്പു വരുത്തി.

## നവാബു പദവി
1757, ജൂൺ മാസം 29ന് മിർ ജാഫർ ബംഗാൾ, ബീഹാർ, ഒറീസ്സ പ്രാന്തങ്ങളുടെ നവാബായി വാഴിക്കപ്പെട്ടു. നന്ദിസൂചകമായി ഈ പ്രാന്തങ്ങളിൽ വ്യാപാരം നടത്താനുളള അനുമതിയും, 17 കോടിയോളം രൂപ യുദ്ധച്ചെലവായും, 24 ഫർഗാനകളുടെ ജന്മിത്തവും കമ്പനിക്കു ലഭിച്ചു. പക്ഷേ ഈ മധുവിധു അധികകാലം നീണ്ടുനിന്നില്ല. ധനത്തിനായുളള  കമ്പനിയുടെ അമിതാഗ്രഹം കാരണം പൊറുതിമുട്ടിയ മിർ ജാഫർ രഹസ്യമായി ഡച്ചുകാരുമായി സഖ്യം സ്ഥാപിക്കാനൊരുങ്ങി. സംഗതി മണത്തറിഞ്ഞ ക്ലൈവ്, 1760-ൽ  സ്ഥാനത്യാഗം ചെയ്യാൻ മിർ ജാഫറിനെ നിർബ്ബന്ധിതനാക്കി.

പകരം  സ്ഥാനമേറ്റ,മിർ ജാഫറിൻറെ പുത്രീഭർത്താവ്, മിർ കാസിം മൂന്നു വർഷമെ ഭരിച്ചുളളു. കമ്പനിയുടെ അപ്രീതിക്കു പാത്രമായി, ബക്സർ യുദ്ധത്തിൽ പരാജിതനായി കാസിം നാടുവിട്ടു. ഒഴിഞ്ഞുകിടക്കുന്ന നവാബു പദവിയിലേക്ക് 25 ജൂലൈ 1763  വീണ്ടും ആനയിക്കപ്പെട്ട  മിർ ജാഫർ മരണം വരെ(1765) ഈ സ്ഥാനത്ത് തുടർന്നു.
## അവലംബം
* Humayun, Mirza (2002). From Plassey to Pakistan. Washington D.C.: University Press of America; Revised edition (July 28, 2002). ISBN 0761823492.

വർഗ്ഗം:ബംഗാളികൾ
വർഗ്ഗം:ബംഗാളിലെ നവാബുമാർ
വർഗ്ഗം:ഇന്ത്യൻ ഷിയമുസ്ലിങ്ങൾ
പി.ആർ. മാധവൻ പിള്ള

ഒന്നാം കേരളനിയമസഭയിൽ കുന്നത്തൂർ നിയോജകമണ്ഡലത്തേയും മൂന്നാം നിയമസഭയിൽ കോന്നി നിയോജകമണ്ഡലത്തേയും പ്രതിനിധീകരിച്ച ഒരു രാഷ്ട്രീയ നേതാവായിരുന്നു **പി.ആർ. മാധവൻ പിള്ള** എന്ന **പന്തളം പി.ആർ. മാധവൻ പിള്ള**(6 മർച്ച് 1917–25 സെപ്റ്റംബർ 1976). സി.പി.ഐ. പ്രതിനിധിയായാണ് മാധവൻ പിള്ള കേരള നിയമസഭയിലേക്കെത്തിയത്. 1917 മാർച്ച് 6ന് ജനിച്ചു. 1953–55 കാലഘട്ടങ്ങളിൽ തിരുക്കൊച്ചി നിയമസഭയിൽ ഇദ്ദേഹം അംഗമായിരുന്നു.

1938-ൽ ഒരു കോൺഗ്രസ് പ്രവർത്തകനായാണ് മാധവൻ പിള്ള രാഷ്ട്രീയ ജീവിതമാരംഭിച്ചത്, തിരുവിതാംകൂർ കോൺഗ്രസ് കമ്മിറ്റിയിൽ 1948വരെ അംഗമായിരുന്ന ഇദ്ദേഹം അതേവർഷം കമ്മ്യൂണിസ്റ്റ് പാർട്ടിയിലംഗമായി. സി.പി.ഐ. സംസ്ഥാന സമിതിയംഗം, അഖിലേന്ത്യ കിസാൻ സഭാംഗം, കേന്ദ്ര കിസാൻ കൗൺസിലംഗം, കേരള കർഷക സംഘത്തിന്റെ പ്രസിഡന്റ്, വൈസ് പ്രസിഡന്റ് എന്നീ നിലകളിലും ഇദ്ദേഹം പ്രവർത്തിച്ചിരുന്നു. കമ്മ്യൂണിസ്റ്റ് പ്രസിദ്ധീകരണാങ്ങളായ കേരളം, നവലോകം എന്നീവയുടെ എഡിറ്ററായിരുന്ന മാധവൻ പിള്ള 1948 വരെ കോൺഗ്രസ് പ്രസിദ്ധീകരണമായ യുവകേരളത്തിന്റെ മുഖ്യപത്രാധിപരും ആയിരുന്നു.

## അവലംബം

വർഗ്ഗം:1917-ൽ ജനിച്ചവർ
വർഗ്ഗം: 1976-ൽ മരിച്ചവർ
വർഗ്ഗം:മാർച്ച് 6-ന് ജനിച്ചവർ
വർഗ്ഗം:സെപ്റ്റംബർ 25-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:തിരു-കൊച്ചി നിയമസഭാംഗങ്ങൾ
ഫോറൻസിക്ക് അക്കൗണ്ടിങ്ങ്

ഫോറൻസിക്ക് എന്ന പദത്തിന്റെ അർത്ഥം "കോടതിയിലോ നിയമത്തിനു മുന്നിലോ സമർപ്പിക്കാൻ അനുയോജ്യമായത്" എന്നാണ്. **ഫോറൻസിക്ക് അക്കൗണ്ടിങ്ങ്** അതിനാൽ നിയമനടപടി സംബന്ധമായ അക്കൗണ്ടിങ്ങ് പ്രക്രിയയാണ്.  .  സാമ്പത്തിക കുറ്റകൃത്യങ്ങൾ,  കോർപ്പറേറ്റ് അഴിമതികൾ, പ്രസിദ്ധപ്പെടുത്തിയ സാമ്പത്തിക പ്രത്രങ്ങളിലൂടെ തെറ്റിദ്ധരിപ്പിക്കൽ തുടങ്ങിയവ അന്വേഷിച്ച്  നിയമനടപടികൾക്ക് വേണ്ട തെളിവുകളും റിപ്പോർട്ടുകളും തയ്യാറാക്കൽ,  കോർപ്പറേറ്റ് തർക്കങ്ങളിൽ അന്വേഷണം നടത്തൽ, നിയമനടപടികളിൽ മൊഴി നൽകൽ തുടങ്ങിയവ ഫോറൻസിക്ക് അക്കൗണ്ടിങ്ങിന്റെ പരിധിയിൽ പെടുന്നു.
   
## ഫോറൻസിക്ക് അക്കൗണ്ടന്റ്
ഫോറൻസിക്ക് അക്കൗണ്ടിങ്ങ്  തൊഴിലിൽ ഏർപ്പെടുന്നവരെ ഫോറൻസിക്ക് അക്കൗണ്ടന്റ് എന്നു വിളിക്കുന്നു.  ആഗോളതലത്തിൽ ചാർട്ടേർഡ് അക്കൗണ്ടന്റുകൾ, സര്ട്ടിഫൈഡ് പബ്ലിക്ക് അക്കൗണ്ടന്റുകൾ, സർട്ടിഫൈഡ് ഫ്രോഡ് അക്കൗണ്ടിങ്ങ് പ്രൊഫഷണൽ, സർട്ടിഫൈഡ് ഫ്രോഡ് എക്സാമിനർ തുടങ്ങിയ യോഗ്യതയുള്ളവർ ഫോറൻസിക്ക് അക്കൗണ്ടന്റുമാരായി വർത്തിക്കുന്നു.

## ആവശ്യകത
ഫോറൻസിക്ക് അക്കൗണ്ടിങ്ങും ഫ്രോഡ് ഇൻ‌വെസ്റ്റിഗേഷൻ പൊതുവേയും ആവശ്യമായി വരാവുന്ന സന്ദർഭങ്ങളുടെ ഉദാഹരണങ്ങൾ:   
*അക്കൗണ്ടിങ്ങ് ഫ്രോഡുകൾ
*സാമ്പത്തിക ഫലങ്ങളിലൂടെ തെറ്റിദ്ധരിപ്പിക്കൽ
*അഴിമതി
*ടാക്സ്  തട്ടിപ്പ്
*ബാങ്ക്-ചെക്ക് കേസുകൾ
*കൈക്കൂലി
*കുഴൽപ്പണം
*ലോൺ / കടപ്പത്ര തട്ടിപ്പുകൾ
*ജീവനാംശ തർക്കങ്ങൾ
*ഇൻഷ്വറൻസ് തർക്കങ്ങൾ
*നിയമവിരുദ്ധ വാണിജ്യങ്ങൾ
*സാമ്പത്തിക ഗൂഢാലോചന
*വഴിവിട്ട സാമ്പത്തിക സഹായങ്ങൾ
*കോർപ്പറേറ്റ് തട്ടിപ്പുകൾ
*ജീവനക്കാരുടെ മോഷണം

## ഓഡിറ്റും ഫോറൻസിക്ക് അക്കൗണ്ടിങ്ങും
ഓഡിറ്റും ഫോറൻസിക്ക് അക്കൗണ്ടിങ്ങും വിഭിന്നമായ പ്രക്രിയകളാണ്‌. ഫൈനാൻഷ്യൽ ഓഡിറ്റ് കാലാകാലം പ്രസിദ്ധീകരിക്കുന്ന ഫൈനാൻഷ്യൽ സ്റ്റേറ്റ്മെന്റുകളെപ്പറ്റി  ചിട്ടയായ രീതിയിൽ ഒരു അഭിപ്രായം രൂപീകരിച്ച് റിപ്പോർട്ട് തയ്യാറാക്കുന്ന  പ്രക്രിയയാണ്‌. എന്നാൽ ഫോറൻസിക്ക് അക്കൗണ്ടിങ്ങിന്റെ ഉദ്ദേശം തന്നെ ഒരു നിയമനടപടിക്കു വേണ്ടി  അന്വേഷണവും പരിശോധനയും നടത്തി തെളിവുകൾ ശേഖരിക്കുകയും അതിന്റെ അടിസ്ഥാനത്തിൽ റിപ്പോർട്ട് തയ്യാറാക്കുകയും  നിയമനടപടികൾക്ക് വേണ്ടി അവ സമർപ്പിക്കുകയുമാണ്‌ 

## അവലംബം

വർഗ്ഗം:അക്കൗണ്ടൻസി
വി. മധുര

ഒന്നാം കേരളനിയമസഭയിൽ വയനാട് നിയോജകമണ്ഡലത്തേയും രണ്ടാം നിയമസഭയിൽ വയനാട് തെക്ക് നിയോജകമണ്ഡലത്തേയും പ്രതിനിധീകരിച്ച ഒരു രാഷ്ട്രീയ നേതാവായിരുന്നു **വി. മധുര**(1904 - 1994). കോൺഗ്രസ് പ്രതിനിധിയായാണ് മധുര കേരള നിയമസഭയിലേക്കെത്തിയത്. 1904-ൽ ജനിച്ചു, താരതമ്യേന താണസാമ്പത്തികമുള്ള ചുറ്റുപാറ്റിലായിരുന്നു മധുരയുടെ ആദ്യകാല ജീവിതം. കാലികളെ പോറ്റിയും കാർഷികവൃദ്ധിയിലും ഏർപ്പെട്ടാണ് ഇദ്ദേഹം ജീവിച്ചിരുന്നത്. ചെറുപ്പകാലത്ത് തന്നെ കോൺഗ്രസിൽ അംഗമാവുകയും പിന്നോക്ക വിഭാഗങ്ങളുടെ ഉന്നമനത്തിനായി നിരന്തരം പോരാടുകയും ചെയ്ത ഒരു വ്യക്തികൂടിയായിരുന്നു വി.മധുര.

## അവലംബം

വർഗ്ഗം:1904-ൽ ജനിച്ചവർ
വർഗ്ഗം: 1994-ൽ മരിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
സ്വിഫ്റ്റ്

*ശരപ്പക്ഷി - ആംഗലേയത്തിൽ സ്വിഫ്റ്റ്
*സ്വിഫ്റ്റ് (പ്രോഗ്രാമിങ് ഭാഷ) - ആപ്പിൾ കോർപറേഷൻ നിർമ്മിച്ച ഉന്നതതല പ്രോഗ്രാമിങ് ഭാഷ
എം.എം. മത്തായി

ഒന്നും, രണ്ടും കേരളനിയമസഭകളിൽ കല്ലൂപ്പാറ നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **എം.എം. മത്തായി** (24 ഏപ്രിൽ 1914 - 15 ഫെബ്രുവരി 1997). കോൺഗ്രസ് പ്രതിനിധിയായാണ് എം.എം. മത്തായി കേരള നിയമസഭയിലേക്കെത്തിയത്. 1914 ഏപ്രിൽ 24ന് ജനിച്ചു. അഭിഭാഷകനായിരുന്ന ഇദ്ദേഹം 1954-ൽ കല്ലൂപ്പാറമണ്ഡലത്തിൽ നിന്ന് തിരുക്കൊച്ചി നിയമസഭയിലും അംഗമായിരുന്നു.

അഭിഭാഷകവൃത്തി ഉപേക്ഷിച്ച് 1939-ൽ രാഷ്ട്രീയത്തിൽ സജീവമായ എം.എം. മത്തായി എ.ഐ.സി.സി., കെ.പി.സി.സി., തിരുവിതാംകൂർ സ്റ്റേറ്റ് കോൺഗ്രസ് എന്നീവയിൽ അംഗമായിരുന്നു. നിസഹകരണപ്രസ്ഥാനത്തിൽ പങ്കെടുത്തതിന്റെ ഭാഗമായി ഒന്നര വർഷം ജയിൽവാസം അനുഭവിച്ചിട്ടുണ്ട്, സ്വാതന്ത്ര്യ സമരസേനാനികൾക്കുള്ള താമ്രപത്രം ഇദ്ദേഹത്തിന് ലഭിച്ചിട്ടുണ്ട്. ആലപ്പുഴ ജില്ലാ കോൺഗ്രസ് കമ്മിറ്റിയുടെ പ്രസിഡന്റുമായിരുന്നു. 1997 ഫെബ്രുവരി 15ന് ഇദ്ദേഹം അന്തരിച്ചു.

## അവലംബം

വർഗ്ഗം:1914-ൽ ജനിച്ചവർ
വർഗ്ഗം: 1917-ൽ മരിച്ചവർ
വർഗ്ഗം:ഏപ്രിൽ 24-ന് ജനിച്ചവർ
വർഗ്ഗം:ഫെബ്രുവരി 15-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:തിരു-കൊച്ചി നിയമസഭാംഗങ്ങൾ
സി.എ. മാത്യു

ഒന്നും, രണ്ടും കേരളനിയമസഭകളിൽ തൊടുപുഴ നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **സി.എ. മാത്യു** (6 ഏപ്രിൽ 1927 - 6 ജൂൺ 1976). കോൺഗ്രസ് പ്രതിനിധിയായാണ് സി.എ. മാത്യു കേരള നിയമസഭയിലേക്കെത്തിയത്. 1927 ഏപ്രിൽ 6ന് ജനിച്ചു. അഭിഭാഷകനായിരുന്ന ഇദ്ദേഹം 1954-ൽ തിരുക്കൊച്ചി നിയമസഭയിലും അംഗമായിരുന്നു.

1957 മുതൽ 1959 വരെ കോൺഗ്രസ് നിയമസഭാകക്ഷിയുടെ ചീഫ് വിപ്പായിരുന്ന ഇദ്ദേഹം രണ്ടാം നിയമസഭയിൽ കോൺഗ്രസ് പാർട്ടിയുടെ ഖജാൻജിയുമായിരുന്നു. കോൺഗ്രസിന്റെ വിദ്യാർത്ഥി രാഷ്ട്രീയത്തിൽ സജീവമായിരുന്ന സി.എ. മാത്യു സ്വാതന്ത്ര്യ സമരത്തിലും പങ്കെടുത്തിട്ടുണ്ട്.

## അവലംബം

വർഗ്ഗം:1927-ൽ ജനിച്ചവർ
വർഗ്ഗം: 1976-ൽ മരിച്ചവർ
വർഗ്ഗം:ഏപ്രിൽ 6-ന് ജനിച്ചവർ
വർഗ്ഗം:ജൂൺ 6-ന് മരിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
ബോസ് ഇൻസ്റ്റിറ്റ്യൂട്ട്

രസതന്ത്രം, ഭൌതികശാസ്ത്രം, സസ്യശാസ്ത്രം,ജൈവരസതന്ത്രം, മൈക്രോബയോളജി എന്നിങ്ങനെ വിവിധ ശാസ്ത്രമേഖലകളിൽ അതിരുകളില്ലാത്ത പഠന പരീക്ഷണങ്ങൾ നടക്കുന്ന കൊൽക്കത്തയിലെ  ഈ ഗവേഷണശാലക്ക് രൂപം നൽകിയത്, വൈജ്ഞാനികനായ  ജഗദീഷ് ചന്ദ്ര ബോസ് ആണ്. 

## കാംപസ്സുകൾ
ഇൻസ്റ്റിറ്റ്യൂട്ടിന് മൂന്നു കാംപസ്സുകളുണ്ട്. ബോസിൻറെ മുൻ വസതിയാണ് മുഖ്യ കാംപസ്സ്
### മുഖ്യ കാംപസ്സ്
93/1, ആചാര്യ പ്രഫുല്ല ചന്ദ്ര റോഡ്
കൊൽക്കത്ത - 700009
പശ്ചിമ ബംഗാൾ, ഇന്ത്യ
ഫോ: (+91)(-33) 2350-2402/2403/ 6619/6702
ഫാക്സ്: (+91)(-33) 2350-6790

### സെൻറിനറി  കാംപസ്സ്
P 1/12, C. I. T. Road, Scheme - VIIM
കൊൽക്കത്ത - 700054 
പശ്ചിമ ബംഗാൾ, ഇന്ത്യ 
ഫോ: (+91)(-33) 2355-9544/9416/9219, 2355-7430
ഫാക്സ്: (+91)(-33) 2355-3886 
### സോൾട്ട് ലേക്  കാംപസ്സ്
ബ്ലോക് EN,സെക്റ്റർ -V 
സോൾട്ട് ലേക് സിറ്റി
കൊൽക്കത്ത- 700091 
ഫോ: (+91)(-33) 2367-9670
പശ്ചിമ ബംഗാൾ, ഇന്ത്യ

### നിർദ്ദേശകർ

വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
ബോധി ധർമ്മൻ

അഞ്ചാം നൂറ്റാണ്ടിലോ/ആറാം നൂറ്റാണ്ടിലോ ജീവിച്ചിരുന്നു എന്നു കരുതപ്പെടുന്ന ഒരു ബുദ്ധ സന്യാസിയായിരുന്നു **ബോധിധർമ്മൻ**. ചൈനയിൽ സെൻ മതം ആരംഭിച്ചതും പ്രചരിപ്പിച്ചതും ഇദ്ദേഹമാണെന്ന് വിശ്വസിക്കപ്പെടുന്നു. പല്ലവ രാജവംശത്തിലെ മൂന്നാമത്തെ രാജകുമാരനായിരുന്നു ഇദ്ദേഹം. ചൈനീസ് വിശ്വാസപ്രകാരം ഷാഓലിൻ കുങ് ഫൂ ആരംഭിച്ചതും പ്രചരിപ്പിച്ചതും ബോധി ധർമ്മനാണ്.

ഇദ്ദേഹത്തിന്റെ ജീവചരിത്രത്തെക്കുറിച്ച് വിരുദ്ധസ്വഭാവമുള്ള നിരവധി വിവരങ്ങൾ പ്രചാരത്തിലുണ്ട്. അതിലൊന്ന് ഇദ്ദേഹം തെക്കേ ഇന്ത്യയിലെ രാജവംശത്തിൽ പെടുന്ന ഒരു ബ്രാഹ്മണനായിരുന്നുവെന്നതാണ്.  പക്ഷേ,  രേഖപ്പെടുത്തുന്നത് രാജകുടുംബത്തിലായിരിന്നതു കൊണ്ടു തന്നെ, ഇന്ത്യൻ ജാതി വ്യവസ്ഥ പ്രകാരം ബ്രാഹ്മണനാകാൻ സാദ്ധ്യതയില്ലെന്നും ക്ഷത്രിയനാകാനാണു സാദ്ധ്യതയെന്നുമാണ്. ഇദ്ദേഹത്തിന്റെ ജന്മസ്ഥലത്തെക്കുറിച്ചും വിവിധ അഭിപ്രായങ്ങൾ നിലനിൽക്കുന്നുണ്ട്. ഇദ്ദേഹത്തിന്റെ ജന്മസ്ഥലം തമിഴ്‌നാട്ടിലെ കാഞ്ചീപുരമാണെന്നതാണ് ഇതിൽ പ്രബലമായൊരു വാദം. ഇതോടൊപ്പം തന്നെ ബോധിധർമ്മനെ കേരളവുമായി ബന്ധപ്പെടുത്തിയുള്ള വാദങ്ങളും നിലവിലുണ്ട്. ഒരു കാലത്ത് കേരളത്തിൽ ബുദ്ധമതത്തിന് ഉണ്ടായിരുന്ന സ്വാധീനവും ഇവിടുത്തെ തനതു ആയോധനകലയായ കളരിപ്പയറ്റിലെയും ഇദ്ദേഹം സ്ഥാപിച്ചതായി കരുതപ്പെടുന്ന  ഷാഓലിൻ കുങ് ഫൂവിലെയും ആയോധനാ സമ്പ്രദായങ്ങൾ തമ്മിലുള്ള സാദൃശ്യങ്ങളും ഈ വാദങ്ങൾക്ക് ഉപോദ്‌ബലങ്ങളാകുന്നു.

## അവലംബം

## പുറമെ നിന്നുള്ള കണ്ണികൾ

* Essence of Mahayana Practice  By Bodhidharma, with annotations. Also known as "The Outline of Practice." translated by Chung Tai Translation Committee
* Bodhidharma

വർഗ്ഗം:സെൻ ബുദ്ധമതസന്യാസിമാർ
ചെറിയ ചൂളാൻ എരണ്ട

തെക്ക്-തെക്കുകിഴക്കൻ ഏഷ്യയിൽ കണ്ടുവരുന്ന ഒരു പക്ഷിയാണു് **ചൂളൻ എരണ്ട**.  ഇവയുടെ ശാസ്ത്രീയ നാമം : *Dendrocygna javanica* എന്നാണ്. ഇംഗ്ലീഷിൽ ഈ പക്ഷിയെ Indian Whistling Duck  അല്ലെങ്കിൽ Lesser Whistling Duck എന്നു പറയുന്നു. 
ഇവ തെക്കേ ഏഷ്യയിലും തെക്കുകിഴക്കൻ ഏഷ്യയിലും പ്രജനനം നടത്തുന്നു.
## വിതരണം
ഇവ പാകിസ്താൻ, ഇന്ത്യ, നേപ്പാൾ, ശ്രീലങ്ക, ബംഗ്ലാദേശ്, ബർമ്മ,  തായ്‌ലാന്റ്, മലേഷ്യ, സിംഗപ്പൂർ, ഇന്തോനേഷ്യ, തെക്കൻ ചൈന മുതൽ വിയറ്റ്നാം വരേയും കാണപ്പെടുന്നു.
ധാരാളം പച്ചപ്പുള്ള ഒഴുക്കില്ലാത്ത ശുദ്ധജല തടാകങ്ങളിൽ ഇവ ജീവിക്കുന്നു. വിത്തുകളും മറ്റു പച്ചപ്പുകളുമാണ് ഇവയുടെ ഭക്ഷണം. ഇവ ചിലപ്പോൾ കടലിലും അഭയം തേടാറുണ്ട്.

## രൂപവിവരണം
ഇവയ്ക്ക് നീണ്ട ചാരനിറത്തിലുള്ള കൊക്കുകളും നീണ്ട തലയും  നീണ്ട കാലുകളുമുണ്ട്. ദേഹം തടിച്ചുരുണ്ടതാണ്. ദേഹം തവിട്ടുനിറമാണ്. പിൻഭാഗവും ചിറകും കടുത്ത ചാരനിറമാണ്. കൂട്ടമായി പറക്കുന്നത് വ്യൂഹം ചമഞ്ഞല്ല. 
“സീസിക്ക്-സീസിക്ക്” എന്ന ചൂളം വിളി പറക്കുമ്പോൾ ഉണ്ടാക്കാറുണ്ട്.
## കൂട്
മരപ്പൊത്തുകളിലും, മറ്റു കിളികളുടെ പഴയകൂട്ടിലും ഇവ 6 മുതൽ 12 മുട്ട വരെയിടും.
ചൂളാൻ എരണ്ട കോഴിക്കോട്, തൃശ്ശൂർ ജില്ലകളിൽ ഇവ കൂടുകെട്ടാറുണ്ട്.

## ചിത്രശാല

Image:Lesser Whistling Duck.jpg| തട്ടേക്കാട്, എറണാകുളംl
[[തട്ടേക്കാട്, എറണാകുളം]]  
Image:Lesser Whistling-ducks (Dendrocygna javanica) at Kolkata I IMG 2447.jpg|Resting in  Kolkata, West Bengal, India.
Image:Lesser Whistling-duck (Dendrocygna javanica)- after bath at Kolkata I IMG 2493.jpg| After bath in  Kolkata, West Bengal, India.
Image:Lesser Whistling-duck (Dendrocygna javanica)- after bath at Kolkata I IMG 2483.jpg| After bath in    Kolkata, West Bengal, India.
Image:Lesser Whistling-duck (Dendrocygna javanica)- after bath at Kolkata I IMG 2480.jpg| After bath in   Kolkata, West Bengal, India.
Image:Lesser Whistling-duck (Dendrocygna javanica) grooming & preening W IMG_8450.jpg|Preening & Allopreening in Hyderabad, India. 
Image:Lesser Whistling-ducks- Resting in a lake I IMG 1076.jpg|Resting in a lake in Kolkata, West Bengal, India.
Image:Lesser Whistling-ducks- Resting- I3- Kolkata IMG 1534.jpg| Resting in Kolkata, West Bengal, India.
Image:Lesser Whistling-ducks- Resting hidden inside the foilage I IMG 0922.jpg|Resting hidden inside the foliage in Kolkata, West Bengal, India.
Image:Lesser Whistling-ducks- Resting & Landing I IMG 1108.jpg|Resting and Landing  in  Kolkata, West Bengal, India.
Image:Lesser Whistling-ducks- Playing I IMG 1105.jpg| Playing in  Kolkata, West Bengal, India.
Image:Lesser Whistling-ducks- Playing I IMG 1003.jpg|Playing  in  Kolkata, West Bengal, India.
Image:Lesser Whistling-ducks- About to land I IMG 1106.jpg| About to land in  Kolkata, West Bengal, India.
Image:Lesser Whistling-duck in Kolkata in a Lotus pond I2- IMG 2674.jpg|In a Lotus pond  in  Kolkata, West Bengal, India.
Image:Lesser Whistling Duck I Picture 321.jpg|In a Lotus pond  in  Kolkata, West Bengal, India.
Image:Lesser Whistling-duck (Dendrocygna javanica) in Hyderabad, AP W IMG 7745.jpg|Resting in  Hyderabad, India.


## അവലംബം
Birds of Kerala, Salim Ali – kerala Forests and wild life department


വർഗ്ഗം:എരണ്ടകൾ